
LÆS OGSÅ OM: 

Nyt: REBOL-kursus, Aminet 28, SubTitler, 
Spil-bunkeren, kurser og meget mere... 

Varebestilling 


Prislister Klub information 

Amiga (incl. spil) Amiga Beta-Club 

PC (ind spil) PC Beta-Club 

Sony PlayStation Orbit Club - Sony Playstation 

Nintendo 

Hermed bestilles: 

Vare: Antal: Pris 


(+ forsendelse) 

Navn: 

Adresse: 

Postnr./by: 

Telefon: 

Kuponen eller en kopi af den sendes til: 

Betafon • Gyldenløvesgade 2 • 1 369 København K 
























Mit had I, Xndrmen 
Morten Skov 
Ole t riis Ifetagmird 


Produktions-udstyr 

\ 4 WW OM-HK . CViwirf i 
\4mmtm-pn\ C Visk >n9 


Produi 


Distribution 

rsAim 

Tlf.; 44 92 7« 12 


Bemærkninger 
Bladet eller dele dcral ni:i ikke 
gengives uden vores tilladelse. 

\ i påtager es intet ansvar overfor 
uopfordret tilsendt materiale. 


Forsiden 

er vinderbiitedel fra 3D-gratik 
konkurremen til J he Farts. 
Subftrhs i 3D Addict 


^'lelkommen til det herrens år 1999. Så er det jo ved at være 
\ tiden for Nostrademus’ forudsigelser såfremt de skulle ske. 
Her tænker jeg naturligvis på hans profetier om kontakt med liv 
fra rummet ogjordens undergang. 

Der skal ikke herske nogen tvivl om at jeg tror at Nostra¬ 
demus var Windows®'™-bruger, og det han har forudset er natur¬ 
ligvis mødet med det kommende AmigaOS med den uundgåelig 
undergang for Windows-platformen til følge. Ja-ja, jeg ved da 
godt den er lidt langt ude, men nu har så mange andre personer 
fortolket Nostrademus’ noget omtågede nedskrivelser, så kan jeg 
vel også. 

Nuvel, det jeg egentlig havde tænkt mig at skrive lidt om i 
dette nummers leder var egentlig Amiga’en fremtid i det nye år. 

Siden det for alvor begyndte at gå ned ad bakke for Commo- 
dore har man søgt en løsning der kunne ændre denne udvikling. 
Denne løsning fik et navn efter Escom’s Amiga-overtagelse i 
sommeren-95, i form af de første PPC-drømme. Og siden da har 
snakken gået på at “om et år, så er den der, så kører vi igen 
derudaf’. 

Tja, sådan gik forhåbningerne 2-3 år. Status efter året 1998 
kan næsten ikke være anden end at det var året hvor PPC-hard- 
waren så kom og slog igennem, men det var også året hvor de 
tidligere års forhåbninger om PPC som Amiga’ens redning blev 
fejet af bordet. Men mon ikke året 1999 bliver året hvor PPC- 
softwaren slår igennem? Det både håber og tror jeg på, for ellers 
vil de foregående års forhåbninger være spildt. 

Amiga’en får nyt hardware- og software-design i slutningen 
af 1999 (om et år, så er den der, så køre vi igen derudaf). Plus lidt 
forsinkelser bliver dette nye design nok ikke en realitet før efter 
årtusindeskiftet, og ja, lad mig endelig tage fejl. I mellemtiden 
ser jeg PPC som det der skal og kan bære Amiga’en frem til 
dette nye design, så i den forstand ser jeg PPC’en som Amiga’en 
redning, den bliver bare ikke den endegyldige løsning de næste 
mange år. Så året 99 bliver med rimelig sikkerhed ikke året hvor 
Amiga-brugergruppen vokser til et mere acceptabelt niveau, men 
derimod året hvor den gradvise opbygning/udbygning forstær¬ 
kes, som jo er en forudsætning for vores fortsatte eksistens. 

Og nu til noget helt andet... I dette nummer har vi også sav¬ 
net div. forskellige ting folk førhen har indsendt til os. Lad mig 
blåt nævne at der ikke er kommet nogen læserbilleder i lang tid, 
der er langt i mellem breve til postkassen (man kan faktisk 
skrive om lige hvad man har lyst til (spørgsmål, tips, jeres me¬ 
ning m.m.), absolut ingen begrænsninger) samt til køb-salg- 
bytte. 

Sidst, men ikke mindst, har vi her på det sidste oplevet en 
nedgang i abonnenter. Bare husk, hvis i vælger at købe bladet i 
kioskerne i stedet for, at selvom en abonnent giver mindre for 
bladet så udgør en abonnent-indbetaling, set fra bladets side, en 
værdi der svarer til en lille smule over 3 solgte blade i en kiosk. 
Tænk lidt over det. 

Jan 

Imagine og 
QAD-Techn. 


■ CAD-Technologies har opnået 
distributørstatus ved siden af Im- 
pulse for Imagine og har i den anled¬ 
ning oprettet en web-side. Hermed 
skulle det være indlysende at videre¬ 
udvikling af programmet ikke er 
stoppet. Den øjeblikkeligt tilgænge¬ 
lige version er V5,14. Men nu skulle 
der en ny version 6.0 også være til¬ 
gængelig. 

Udgifterne i denne forbindelse er 
opgivet til oprgraderinger: 

V5.X til 6.0 $100,- US 

Andre versioner $200,- US 

Og ved overgang fra andet pro¬ 
grammel til Imagine opfordres man 
til at forhøre sig om priser. Kontakt: 
www.cadtech.demon.co.uk □ 


Arniga. Advis 


BVision klar 


■ BVision PPC 3-D grafik-accele- 
ratorkort for Blizzard 602e- og 603e 
(+) er endelig kommet. Kortet kan 
udregne 80 millioner tekstur-pixler 
eller en million polygoner i sekun¬ 
det. Dette kalder phaseS for en ånde¬ 
nødsfremkaldende hast. 

Kortet kan fremvise i skærmop¬ 
løsninger på 1152*900 pixler i 24 
bits og med lodret scanning på 75 
Hz samt 1600*1200 pixler i 16 bits 
ved 72 Hz lodret scanning (linier). 

Der er på Blizzard-kortet stik for 
tilslutning af VirtualReality-briller 
efter VESA-industristandarden. Dis¬ 
se to systemer er således tænkt sam¬ 
men. 

Opdatering af Blizzard-program- 
mel for optimal udnyttelse af BVi¬ 
sion er tilgængelig nu. Vi har des¬ 
værre ingen pris, men det hele skulle 
nu være ude hos forhandlerne. □ 


Amigan - St. Louis 12.-14. mar. 

■ I forbindelse med showet på The Henry VU1 Hotel i St. 

Louis, Missouri her i foråret annonceres det at nu ■ , '*»>- 

pensionerede, tidligere løjtnant i USAF og kommandør på l'Y SV' 

rumfærgerne. NASA’s Steve Nagel, vil komme og fortælle Hf, fro, L. 

om Amiga’ens position i NASA’s rumprogram og hvilken 

rolle den har spillet samt mere generelt om datamaskiners 4*'- 

indpas iovrigt i rumprogrammet på ethvert niveau. Der 

skal særskilt loses billetter til denne del af programmet og fipSI; 

disse vil inkludere en buffet. 

Derudover vil der under showet være underholdning af Annex. Det er den 
popgruppe der sidste år på messen i Koln introducerede Amiga-hittet “Back for 
the Future. Dette indslag har kunnet lade sig gøre grundet sponsorering fra 
Amiga Inc. Derudover vil gruppen forhåbentligt kunne tilskynde et salg af 
Amiga-cd’en samt deres øvrige produktioner. O 

Cloanto Amiga Forever 

■ For brugere af Windows-miljøet er det nu muligt i stedet for at købe cd- 
rom’en komplet med Amiga Forever, inklusive forskellige tilbehørsprogram¬ 
mer, at nøjes med at downloade emulatoren med kickROM 1.3 og 3.0 samt 
Workbench-systememe der hører til. 

Systemet installerer sig selv med oprettelse af skuffesystem og det hele. 
Brugervalgte ikoner samt programmel som brugeren ellers er vant med fra 
Amiga-miljøet kan installeres efter eget ønske. 

Der køres i øjeblikket et slagtilbud med 20$. Den On-Line salgspartner der 
er indledt samarbejde med forhandler bl.a. også for IBM, Corel, Adobe, Lotus 
m.fi. Således skulle transaktionssikkerhed og garantier iøvrigt være i top. 

For nærmere information kan klikkes ind på: 
www.cloanto.com/amiga/forever/online.html □ 




Haage & Partner Warp3D 

■ Haage und Partner har nu frigivet et driversystem for 3D-programmering, 
Fidusen er at systemet skulle være uafhængigt af både underliggende isenkram 
og programmel. Således skulle selv fremtidens Village Tronic 3Dfx Survey 
være sikret en fremtid, såfremt projektet bliver til noget. 

Foreløbigt understøttes kun Virge-grafik-chippen, men inden vi får set os om 
skulle også Permedia2-chippen som phaseS sætter deres lid til være f 
understøttet '%i 

I markedsføringen af idéerne fremføres det at systemet netop er syste 
uafhængigt. Derfor vil også fordelene ved PPC kunne udnyttes. 

Lad os se hvad programmørerne kan stille op med disse lovede faciliteter. g« 
Yderligere oplysninger kan indhentes på: 

www.haage-partner.com □ m 

Amigan - St. Louis 12.-14. mar. 

■ 1 forbindelse med det i sidste nummer omtalte show i St. Louis i Missouri er 
der udskrevet konkurrencer. Disse fordeler sig i to kategorier. En hvad man 
kunne kalde grafik eller multimedier og en regulær programmørdel. 

I grafikdelen er der en side man kunne kalde still-billeder.Der gøres 
opmærksom på at de skal være i en opløsning af mindst 256 farver. Og så skal 
de kunne være beskuelige uden anstødelighed for et missionsk publikum, 
iberegnet mindreårige børn. 

Den næste kategori er lysbilledshow, og for at forklare hvad der menes med 
uden anstødelighed foreslås det at fremvisningen kunne dreje sig om montage 
og installation af éen eller anden perifer enhed med auditiv vejledning ved 
siden af. 

Og til sidst hvad vi måske ville forstå som en demo, men hvad der kaldes en 
animation af max. 60 sekunders varighed eller et pladsbehov på 1,2 MB på 
disk. 

Hver vinder vil få en pris på $100,- US og disse kan tilsendes til adressen 
som er opgivet på de tilsendte disketter, med forbehold om fralæggelse af 
ethvert påkrav om skat og deslige fra det offentlige. 

Den anden kategori drejer sig om at programmere en screen-grabber der 
desforuden kan vise filer. Det drejer sig om fremvisning af, snart sagt, alle 
billedformater, lydformater samt animationer. Præmien for bedste forsøg i 
denne kategori er $200,- US og betingelser for udbetaling er som i det 
foregående. 

For deltagerne i grafik-konkurrencen er det måske indlysende at ophavs¬ 
manden ingen ret har til erkendtligheder for offentliggørelsen af produkterne 
bagefter, men det kræves at der i grabber/afspilningsprogrammet udtrykkeligt 
gøres opmærksom på i programmet selv at dette er Public Domain. For 200$ 
afskrives dermed enhver rettighed til publicering. 

Skulle nogen være yderligere interesserede, kan vi jo bringe web-adressen . 
igen: www.amiga-stlcom □ 





■ På adressen www.rbm.de kan nu 
varesortimentet af AmigaWares be- 
sigtiges samt prisliste og ordrer af¬ 
gives. 

Ellers kan www.amigawares.com 
som sædvanligt besøges og der vil 
man kunne se et tilbud som: 

Et stk. Zip Polo Sweatshirt, en 
Amiga-rullekravetrøje og Amiga« 
cd’en med Annex: “Back for the 
Future” kunne erhverves for $55,- 

us. O 


JIEJpF 


Et CDTV-opgraderingssæt 

■ Amiga of Minnesouta Interest Groups Alliance (A.M.I.G.A.) ved Ben 
Deemer har nu udviklet et opgraderingssæt til CDTV. Sættet består i en 
instruktionsdel samt to PROM-chips. Og samtidigt kan bestilles en KickROM 
3.1 der gennem dette arrangement vil kunne fås lidt billigere end gennem det 
sædvanlige forhandlernet, og dette gennem velvillighed fra Amiga. Intl.’s side. 

CDTV har en udgang i S-VHS hvilket i følge Ben Deemer skulle være hele 
projektet værd. De to PROMS forsendes med monteringssæt samt instruktions¬ 
blade. Dette koster $23,- US. Hvis KickROM’en bestilles samtidigt vil denne 
koste $30,- US. For at rekvirere en ordreformular via E-Mail eller almindelig 
fodpost tillægges 35C. 

A.M.I.G.A. er et non-profit foretagende. Derfor vil intet blive tilsendt før at 
de økonomiske mellemværender er afklarede og betaling foretaget. 

For at finde ud af hvad det hele går ud på kan skrives til: 

thedoctor@wawetech.net med beskeden på emnelinien: 

CDTV UPGRADE PROJECT □ 


Village Tronic 
3Dfx Survey 


■ Village Tronic kunne tænke sig at 
udvikle et 8 MB 3D-kort som tilbe¬ 
hør til PicassoIV-grafikkortet. Betin¬ 
gelse er imidlertid at der indgår 500 
forhåndsordrer. 

Den ni'ende december var ind¬ 
løbet 421 bestillinger hvilket jo efter 
betingelserne ikke var nok. Formelt 
skal fristen være udløbet, men hvis 
du er interesseret, så prøv alligevel. 

Betingelsen er at du har en 
ZorroIII-baseret maskine og så selv¬ 
følgelig at du har PicassoIV. Ellers 
er dette kort påkrævet. 

Ved forhåndstilsagn gives der en 
rabat på 50,- DM fra en forventet 
salgspris på ca. 300,- DM. 

Nås der ikke et antal kontrakter 
på 500 stk. vil projektet blive drop¬ 
pet. Dermed er man jo således løst 
fra sin forpligtelse på udgiften. 

For information og bestilling af 
kortet, skriv til: 

amigasupport@village.de 
og skriv på emnelinien: 

3Dfx survey O 

QNX 

— hva’for en fisk? 


■ QNX Software Systems er 
et firma der bryster sig af at 
kunne levere et Realtime 
Posix-system eller miljø med 
vinduestilgang og det hele 
på under éen MB disk-plads. 
Denne idé har faktisk været 
bærende for hele 
forestillingen om personlige 
datamaskiner, og således 
også for de der konstruerede 
AmigaDOS/Intuition i sin tid. 
Hele herligheden kom jo 
oprindeligt på to disketter 
med 880 KB operativsystem 
og 880 KB tilbehør. Men 
desværre er de tider jo helt 
forbi. Vi kræver i nutiden 
væsentligt mere. 

Under 4 MB 

Og så er det nu vi skæver til QNX. For 
hvad er det at det blamerer sig ved at 
kunne? Jo, det er at kunne rumme et 
fuldt udbygget operativsystem på min¬ 
dre end 4 MB. 

Jamen hvorfor så omtalen af en MB? 
Det er så fordi at operativsystemet er 
modulopbygget. Det forholder sig nem¬ 
lig sådan at alle resourcer i systemet 
kan hentes efter behov og ryddes op 
eller fjernes efter behov. Har man 
eksempelvis ikke behov for en CL1 i 
form af en shell eller sådan noget lig¬ 
nende, behøver man slet ikke fortælle 
systemet at denne grænseflade er en 
mulighed. Den hukommelsesplads der 
skulle være brugt til denne forberedelse 
er sparet. Lige sådan er det med alle 
andre faciliter. Kun hvad der bliver 
tændt for vil tilsyneladende være til¬ 
stede. 

Der er en fordel ved dette der giver 
sig udslag i at man kun behøver at inve¬ 
stere i moduler der er absolut nødven¬ 
dige for at køre det programmel der er 
hensigten med maskinellet. Og som det 
skal vise sig - endda behøver man ikke 
at have en maskine med diskettedrev, 
harddisk og cd-rom-drev for at være på 
et system. 


Nej, QNX kan få flere maskiner til at 
fungere som en. På den sidst afholdte 
messe i Koln sidste år blev det vist at et 
spil kunne afvikles i et vindue på en 
skærm på en monitor tilknyttet en ma¬ 
skine, mens man derefter med musen 
kunne trække vinduet over på en moni¬ 
tor i et vindue på en helt anden skærm 
på en monitor tilknyttet en helt anden 
maskine i netværket. Det er ret over¬ 
raskende og imponerende. 

Og hvem er så QNX? 

QNX er et firma der blev grundlagt i 
1980 og allerede i 1981 fremkom de 
første arbejder for 8086-processoren. 
Siden er det gået slag i slag med frem¬ 
bringelsen af nye landvindinger. I følge 
firmaet selv med en masse rekorder til 
følge, men altså ikke, set i bakspejlet, 
en entydig udrangering af CPM og 
MicroSoft MS-DOS. Som en sidebe¬ 
mærkning kunne måske anføres at Bill 
Gates har haft nogle usædvanlige mar¬ 
kedsføringsmæssige evner eller også 
rundsave af ikke ubetydelig størrelse på 
albuerne. 

Nå, men QNX leverer altså operativ¬ 
system til så forskellige formål som sty¬ 
ring af industrirobotter hos Honda, sty¬ 
ring af dialyseapparater for nyrepa¬ 
tienter, styring af film-fremstilling og 
fremkaldelse samt kopiering osv. hos 
Kodak. Planlægning og overvågning af 
fremstilling og kontrol for el-udstyr hos 
Asea-BrownBoweri og overvågnings¬ 
udstyr for atomkraftværker samt sådan 
noget som styring af kranrobotarme på 
de amerikanske rumfærger. 

Alt ialt må man nok tilstå firmaet at 
det er alsidigt. Og dog. Dette er ikke 
hele pointen. Nej, pointen er at den ene 
funktion ikke er indeholdt i den anden. 
Man køber den smule af systemet der 
umiddelbart er påkrævet for de applika¬ 
tioner man ønsker andvendte. Og som 
tidligere antydet, man køber en maskine 
uden alle de sædvanlige perifere en¬ 
heder som diskettedrev, harddisk og cd- 
rom-drev. Og dette skal nok vise sig at 
være hele humlen. 


Direkte adressering forbudt! 

Operativsystemet understøtter tasks 
som er kendt fra Amiga, multiproces- 
sering samt parallel processering. Dette 
vil nok sige at det skulle være muligt at 
installere kort med flere processorer i 
stedet for at have flere maskiner der 
fungerer som en, med tilsvarende 
pladsbesparelse og hastighedsforøgelse 
til følge. Men nu får vi se. 

På et spørgsmål som: “Vil mine pro¬ 
grammer der er designet for MC680x0- 
miljøet nu også køre på den nye plat¬ 
form med QNX?” afføde svaret - NEJ. 

Dette skyldes at de før i tiden mest 
kritiske rutiner med hensyn til effek¬ 
tivitet og tid kunne optimeres i hånden 
så de slog genveje til isenkrammet ikke 
længere er mulige. 

Under QNX vil det være umuligt at 
tilgå isenkrammet direkte uden at 
systemet crasher. Til gengæld lover 
Amiga Inc. og QNX Software Systems 
al mulig støtte til at flytte programmer 
fra den linie der mere og mere konse¬ 
kvent benævnes Amiga Classic over til 
det nye operativsystem (var der nogen 
der nævnte at QNX oprindeligt blev 
designet til at køre på Intel?). 

Nå, men aftalen mellem Amiga Inc. 
og QNX Software Systems går ud på at 
overalt hvor der på feltet findes indu¬ 
stristandarder, vil disse blive overholdt. 
Derimod vil der overalt hvor disse stan¬ 
darder ikke findes, bl.a. med hensyn til 
følingen med Amiga’en, anvendes den¬ 
nes standarder. Det har nemlig vist sig 
blandt Amiga-elskerne at en stor del af 
det der har fået dem til at hænge ved 
netop er måden vinduessystemet er op¬ 
bygget på med skuffer, listninger, træk 
og slip osv. samt Command Line Inter- 
facet. Derfor vil dette design blive bi¬ 
beholdt. Og denne del af samarbejdet 
må så være noget Amiga Inc. skal stå 
for må man formode. 

Er Amiga-elskere 

Det oplyses at 70% af de ansatte hos 
QNX Software Systems er Amiga-ejere 

■ Af Jan Kronhøj Larsen 

Så er vi på den igen, for nu 
er der igen en masse flinke 
folk der har lagt en masse 
filer op på de omkring 40 
computere som Aminet 
består af. 

Denne gang er det blevet til 
860 MB nyt software som 
ikke har været med på nr. 27 
og 640 MB software siden 
Aminet Set 7 udkom. 

CygnusEd 3.5c 

Denne gang har man valgt at vedlægge 
den meget brugte CygnusEd fra Cygnus 
software i en version 3.5c. 

Så er du stadigvæk en af dem der 
fedter rund med Ed fra WB, ville det 
nok ikke være nogen dum ide at prøve 
denne teksteditor. 

Senere hen kan man jo altid tage 
springet og opdatere til version 4, regi¬ 
streringskortet har man nemlig husket 
at vedlægge, og det er jo billigere at 


købe en program-opdatering fremfor en 
fuld programversion. 

Div. 

Som altid når man skriver om Aminet- 
cd’erne er det lettere uoverskueligt, idet 
der er så meget forskelligt software 
hvor det absolut er en smags sag hvad 
man kan bruge eller ej. 

Men jeg vil, sædvanen tro, kort 
opridse nogle ting jeg har bidt mærke i. 

I Biz-skuffen kan du bl.a. hente en 
opdatering til STFax 3.5, Norsk 
katalog-fil til Personal Paint samt en 
Final Writer makro-samling der bl.a. 
gør det muligt at indlæse filer i Amiga 
Guide-format og fra forskellige data¬ 
baser. 

Af demoer kan du bl.a. finde vinder 
Neo-demoen fra TIG’98 i en desværre 
ikke helt færdig version; den færdige 
skulle være på vej. 

Har du PPC-kort kan denne afdeling 
måske friste med 2 PPC-demoer, nem¬ 
lig Absolon og TFWID (The Field 
Where I Died). 


Har man et cd-rom-drev kan man 
hente MUI_CD player til afspilling af 
audio-cd’er, og den virker både med 
SCSI, Atapi og på en CD-32. 

Af spil kan nævnes Moonbase-demo 
til grafikkort, opdatering til Abuse030/ 
040/060-versionerne, dansk katalog-fil 
& missionstekst til Foundation samt, 
men ikke mindst, Voxel-Racing-spil der 
er lavet til WarpOS, dvs. et PPC-spil. 

Er man en af dem der har scanner og 
denne scanner er af følgende mærker: 
Microtek, Artec, Canon eller HP Scan- 
jet, kan man også finde BetaScan og 
medfølgende driver til de ovenstående 
scannere. 

Slutteligt 

Og sådan kan man blive ved med at 
opremse det software der er med på 
Aminet 28, så hvorfor ikke stoppe her 
og lade evt., interesserede selv finde ud 
af hvad denne cd indeholder. 

Aminet-cd’erne kan enten købes hos 
Betafon eller via AA’s abonnentord¬ 
ning. □ 


(QNX - hva for en fisk?) 

af mindst en eller flere Amiga’er. Et 
paradoks har det derfor været at man 
blandt medarbejderne der skulle knyttes 
til det nye Amiga-projekt har været 
nødsaget at sortere fra blandt de der 
meldte sig frivilligt. Det har ikke været 
som i Asterix hvor den romerske kom¬ 
mandant blandt legionærerne efter kald 
til samling har måttet sige: “Vi har brug 
for et par frivillige - Nemlig dig og 
dig”, med en uimodståelig pegefinger 
mod brystet. 

Endda er det sådan at firmaet, for at 
kunne køre videre ufortrødent, godt 
kunne tænke sig flere medarbejdere. 
Om disse så kan få noget med Amiga- 
projektet at gøre er nok mere end tvivl¬ 
somt. Men ihvertfald opfordrer firmaet 
til at interesserede sender oplysninger 
og præferencer i hidtidige beskæfti¬ 
gelser til firmaet. Muligheden for en 
tilknytning foreligger. 

Vi har hørt fra Koln-messen at Allan 
Havemose knapt var i stand til at få 


nogen publikummer til at løfte et øjen¬ 
bryn ved fremlæggelsen af planerne. 
Det skal nu også siges at det var et 
temmeligt utaknemmeligt hverv efter 
halvanden times forsinkelse. 

Derimod er der vist lidt af en enter¬ 
tainer i præsidenten for QNX Software 
Systems, Dan Dodge, idet han formå¬ 
ede at fremkalde almindelige bifalds¬ 
ytringer og kor af klapsalver. Alle 
havde et vågent øje til hvad der foregik. 
På baggrund af hvad vi indtil videre har 
af informationer skulle optimismen 
blandt Amiga-folket være stigende, i 
betragtelig grad. 

Som kommentar til den måde QNX 
indlejrer andre systemer på, kan det 
tilsyneladende også selv omsluttes af 
alle mulige andre applikationer som 
f.eks. MS-DOS/Windows, X-Windows 
m.a., således at det slet ikke opdages at 
man i virkeligheden har med QNX at 
gøre. Det er med andre ord usynligt, 
gennemsigtigt. Lige sådan med hensyn 
til internetforbindelse idet dette er en 
fuldt integreret grænseflade og dermed 


uvist for brugeren hvordan det er skruet 
sammen. 

Som det øjensynligt skal forstås er 
QNX en mikrokerne hvorpå alt andet 
programmel skal skrues på, eller rettere 
overlejres. Om denne forståelse så er 
korrekt vil tiden så vise. 

KONKLUSION 

QNX Software Systems har gennem 40 
markedsføringsagenter spredt over hele 
kloden salgsagenturer i mere end 100 
lande. 

Hvem ved, måske også QNX har sin 
andel i udviklingen af Ørsted-satellitten 
samt dennes fremføringsraketter? 

Vi må vel så til sidst konkludere at 
når samlede kræfter sættes ind på en 
helt ny samarbejdsrelation omkring en 
platform kan der nok ikke afses så 
mange kræfter på de hidtidige planer 
om en Amiga Classic-linie, forstået 
som en udvikling af et operativsystem 
V3.5. 

Men nu får vi se hvad det nye år vil 
bringe. Spændende er det ihvertfald. □ 

■ Af Dreyer 

Traditionen tro blev der den 
27.-29. afholdt endnu et træf 
for computerfreaks i Aars: 

The Party. 

Over 3.000 freaks, tusindvis 
af computere, masser af 
lydudstyr, og ikke mindst 
utallige colaer var til stede. 

The Party er gennem årene blevet kendt 
for at være en forsamling af spil/porno¬ 
freaks, snarere end hvad det oprindeligt 
var, et Scene-party. 

Sidste år gik det nærmest over 
gevind (altså, så længe der var strøm), 
man kunne stort set ikke færdes i hal¬ 
lerne uden at få smidt et par hudfarvede 
meloner, eller en potensforlænger af en 
gøb i ansigtet. Organizerne havde der¬ 
for i år fået en god idé. Man forsøgte at 
lokke spil-freaks’ne ind i hal 3, den hal 
der ligger længst væk fra hovedhallen, 
med en 100 MBit netværksforbindelse. 
Og det lykkedes faktisk meget godt, 
dog uden at fjerne alle de “forstyrrende 
elementer”. 

En del Scenere, der ellers plejer at 


møde op til dette party, havde valgt at 
tilbringe juleferien hjemme efter sidste 
års fiasko, hvilket faktisk var lidt 
ærgeligt, da de måske kunne have hjul¬ 
pet med at gejle stemningen lidt op. 
Ikke at den var dårlig, men sammen¬ 
lignet med f.eks. Symposium eller det 
lille Scene Meeting-party er det lige¬ 
som der mangler et eller andet. Det er 
trods alt svært at holde humøret højt når 
ca. 19 ud af 20 computere mere eller 
mindre er pc’er, der alle er inficeret 
med Windoze. 

I absolut mindretal var C64-ejerne, 
og minsandten om ikke også en eller 
anden havde medbragt en Mac (nå ja, 
den kører trods alt med PowerPC- 
processor)!? 

Party quality 

Som altid var der en del forsinkelser og 
rettelser i forhold til det oprindelige 
program, men organizerne formåede 
dog at holde gang i storskærmene (en i 
hver hal, selvom det kun var den i hal 1 
der kunne kaldes rigtig stor) det meste 
af tiden. 

Når der ikke var nogen konkurrencer 
kørende blev skærmene brugt enten til 


visning af et par ældre demoer, eller til 
information, såsom: “Remember last 
year?”, med henblik på den historiske 
strømafbrydelse. Folk blev opfordret til 
ikke at tilslutte mere elektrisk udstyr 
end allerhøjest nødvendigt. Og man så 
da heller ikke strømslugere så som 
toastmastere og el-kedler rundt om¬ 
kring, med undtagelse af et lille 
“køkken”, der var indrettet til formålet. 

Af en eller anden grund blev pro¬ 
grammet ikke annonceret på stor¬ 
skærmen, man har enten fundet det for 
besværligt eller ment, at alle alligevel 
kunne se det på netværket. Det kunne 
alle ikke. 

Der var rave i den 

Af andre “succeer” kan nævnes det 
rave, som blev afholdt natten mellem 
første og anden dag i hal 1. Tre timer 
med et lydtryk, der for det meste lå på 
den forkerte side af 100 dB-grænsen. 
Undertegnede (som faktisk er lidt af en 
techno-fan) var glad for at være pla¬ 
ceret i den modsatte ende af det uhyg¬ 
gelige lydanlæg, men selv længst væk 
var det nødvendigt at stoppe et eller 
andet i ørene for ikke at få varige høre¬ 
skader. 

Enkelte havde medbragt ørepropper, 
som først blev nødvendigt på dette 
tidspunkt. Faktisk syntes der, før 
rave’et, at være noget mere roligt end 
tidligere år, sandsynligvis pga. fraværet 
af mange game’ere i hal 1. Men sådan 
skulle det altså ikke være i de tre lange 
timer rave’et varede. 

Uden mad og drikke... 

Toiletterne blev hurtigt ulækre, for Aars 
Messecenter er altså ikke gearet til at 
huse 3.000 personer non-stop i tre 
døgn, hvilket resulterede i kø-dannel¬ 
ser, også i kantinen (med cafeteria-mad 
til cafeteria-priser og Pepsi-cola!?) og i 
informationen. 

Heldigvis ligger der et par butikker 
og en tankstation i nærheden, så det var 



Vinderen af “mest brugbare monitor "-konkurrencen, en skod-monitor! 

ikke værre end at man kunne hente for¬ 
syninger udefra, dog ikke alkoholiske 
drikke og smøger, som var forbudt i 
hallerne. Og down-town Aars rummer 
desuden et par grill-barer og restau¬ 
ranter der serverer mad der er bedre end 
det man kan købe i party-stedets eget 
cafeteria (selvom der ikke skal så 
meget til). 

Ud af huset oplevelser 

Så var der sove- og bade-faciliteterne 
der var placeret på en skole ca. 15 
minutters gang fra party-stedet. Ikke 
optimalt, men i det mindste undgår man 
raves i sovesalen. 

Langt de fleste valgte at overnatte 
under bordene eller langs væggene, og 
de brand-inspektører der jævnligt 
inspicerede hallerne syntes ikke at tage 
notits af det, i modsætning til de forrige 
år. 

Derudover var der arrangeret en 
bowling-turnering i det lokale bowling¬ 
center. Om den blev til noget vides 
ikke. 

Kommunikationsproblemer 

Det er sket før på The Party, at man har 
haft nogle lidt uforståelige holdninger 
overfor de produktioner som skal del¬ 
tage i konkurrencerne, såsom at nægte 
folk at deltage, fordi de kom et minut 
for sent med deres bidrag. Dette var 
ikke gjort bedre af at alt skulle sendes 
over netværk, da deadlines så blev 
styret med hård disk af en computer 


(nogle vil måske sige, at der ikke er den 
store forskel på en sådan og en Orga¬ 
nizer). 

Et andet problem var, at fik man sit 
bidrag indleveret var der på ingen måde 
nogen respons, hvis produktionen ikke 
virkede på Party-computeren. 

Mindst to grupper, der begge havde 
en demo klar, blev udsat for dette, vores 
egne .sPOOn. og polske Floppy. Begge 
fik de beskeden om, at deres demo ikke 
virkede på den hårde måde: Konkur¬ 
rencen sluttede uden deres demoer var 
blevet vist. Det er virkelig surt at have 
brugt tre måneder på et projekt, for så 


at opdage, at man af uvisse grunde ikke 
så meget som får et hint af en Organizer 
om, at der er noget galt, specielt når 
man er rejst helt fra Polen! Det er at 
tage pis på folk! 

Noget lignende foregik i 3D-billed- 
konkurrencen, hvor 7-8 billeder var 
sporløst forsvundet fra organizerens 
computer. De skuffede kunstnere kunne 
naturligvis intet stille op. Det tyder på 
mangel på overblik og kontrol, eller 
måske bare sløseri og manglende re¬ 
spekt overfor kunstnerne fra organizer- 
nes side. 

Netværk med måde 

Og til sidst vil jeg da lige nævne up- 
load-systemet. Det var i år ikke længere 
nok at putte sit konkurrence-bidrag på 
en disk og aflevere den. Nej, det skulle 
køre over party-netværket (som virkede 
nogenlunde, til tider, og til tider ikke). 

Nu er det sådan at ikke alle har 
monteret netværkskort i deres com¬ 
puter, men det var der også tænkt på. 
Der var stillet en række pc’er op til 
formålet i hal 2. Desværre var det kun 
ca. 3 af ca. 8 der virkede, og da de også 
blev brugt til andre formål end upload 
kunne det være svært at komme til. 
Havde man ingen erfaring med netværk 
kunne man spørge i den stand, der 
hensigtsmæssigt var placeret tre meter 
derfra. Måske var jeg bare uheldig, men 
da jeg skulle bruge noget hjælp fandt 
jeg ud af, at den fyr der passede biksen 
ikke havde noget som helst forstand på 
netværket, men alligevel havde han 
scoret sig en netværk T-shirt (alle 



En suveræn vinder af 3D-grafik-konkurrencen, Suburbs 2100 af3D Addict. 

Flux: Pæne damer tiltrækker stemmer i en mands-domineret verden, specielt 
Made’s l 


organizerne gik i forskelligt farvede T- 
shirt, der viste hvor de hørte til). Jeg 
lod ham spille videre på hans Play¬ 
station. .. 

Man kunne selvfølgelig prøve at up- 
loade hos naboen, hvis altså netværket 
virkede. Det gjorde det som regel, på 
nær op til deadline. 

Noget helt andet er, at selvom 
Amiga’en kan flere sprog mht. fil-syste¬ 
mer er det for dårligt, at man ikke 
havde opstillet så meget som en af 
slagsen til upload af Amiga-ting. Det er 
racisme! 

Demo or Die! 

Party’ets højdepunkt var naturligvis 
demo- og intro-konkurrencen, og kvali¬ 
teten af de konkurrerende produktioner 
var ganske god. Scenens gran-gamle 
gruppe Scoopex satte sig, ligesom 
sidste år, solidt på begge førstepladser. 
For intro-konkurrencens vedkommende 
med en suveræn produktion, der inde¬ 
holder flere effekter end en gennem¬ 
snitlig demo, men med et noget kede¬ 
ligt farve-design, og for demoens ved¬ 
kommende med et par Alien 3D-scener 
(inklusive katten Jones!) kombineret 
med nogle heftige effekter ind imellem 
det hele. 

Også Abyss deltog i begge konkur¬ 
rencer, og de formåede at holde publi¬ 
kum åndeløse. da de i endscrolleren på 
deres demo annoncerede, at “dette er 
den sidste Abyss produktion”. Kort 
efter tilføjede de “i år” og man kunne 


høre mange lettelsens suk brede sig 
foran storskærmen. Denne demo be¬ 
satte 3.-pladsen, overgået af Oxyron‘ s 
flotte “VIII”, der scorede 2.-pladsen. 

Også danske IRIS deltog med en 
udemærket demo, men den kunne dog 
ikke stille noget op i mod de “tunge 
drenges” demoer og endte på en 7.- 
plads. Desuden deltog grupper som 
Ephidrena, Artificial People , Tulou, 
samt de to øvrige danske grupper Sum¬ 
pen og Loonies, som begge tilsyne¬ 
ladende forsøgte at undergå hinanden i 


bunden af tabellen. Loonies tog dog 
revanche i intro-konkurrencen ved lidt 
overraskende at snuppe 2.-pladsen. 

Ialt var der 13 demoer, hvilket må 
siges at være en god portion i forhold 
til antallet af Amiga’er. Sammenligner 
man med antallet af pc’er og de 19 pro¬ 
duktioner der var i pc-demo-konkur- 
rencen er det tydeligt, at der procentvis 
er langt flere Amiga-ejere, der er 
Scenere, end der er pc-ejere, der er 
Scenere. 

Intro-konkurrencen 

Også intro-konkurrencen var ganske 
seværdig, og selvom der ikke var den 
store tvivl om hvem der ville løbe med 
sejren efter Scoopex' s intro var blevet 
vist som den første, var der stadig 
masser at se på. Danske Cromatics' 
“Colors” sneg sig op på 5.-pladsen, 
mens Abyss' fortsættelse af deres 
Cruisin’-intro udgivet på The Party 7 
ikke formåede at score en 2.-plads som 
forgængeren gjorde det, men måtte se 
sig henvist til 3.-pladsen. 

Loonies føromtalte intro var en 
original lille sag, der til start og slut 
lignede noget taget ud af en børnebog, 
og ind imellem disse 3D-sekvenser 
viste de et utal af farverige og godt 
kodede effekter. En fuldt fortjent 2.- 
plads! 

Mest ufortjente placering gik til 
Darkage med Modem i spidsen, der 
faktisk havde lavet en ganske udmærket 
intro, men af uforklarlige årsager endte 



En forsinket julegave fra Gafkhan/Cromatics: Ze wittle fwuffy wabbit! 


__ 

denne på en skuffende 11 plads af de 
ialt 12 introer der deltog. Nedtur! 

Ingen 4k? 

Man havde af uforklarlige grunde ikke 
nogen 4k-konkurrence (derfor stillede 
Puryx/Floppy op med en 4k’er i intro- 
konkurrencen, hvor den naturligvis 
ikke var i stand til at gøre det store 
væsen af sig målt i forhold til de andre 
præsentationer), heller ikke fast-intro, 
og de mange surprise-konkurrencer der 
var reklameret med syntes aldrig at 
blive til noget, måske med undtagelse 
af Banner-konkurrencen, der gik ud på 
at have det mest interessante banner. 
Sumpen løb naturligvis (?) med denne 
prestigefulde sejr, for hvem kan stå for 
en sump-frø? 

Musik skal der til 

Musik-konkurrencerne var desværre 
nogenlunde som de plejer at være på 
The Party, variationen er ikke altid lige 
stor. Men ind imellem var der dog et 
godt modul. Meget sigende, at de, der 
fik de højeste placeringer i 4-kanals- 
konkurrencen alle er kendte ansigter i 
Scene-sammenhæng: Virgill, Muffler, 
Pink og Moby/Sanity (Ja, der stod 
Moby/Sanity!). 

Det hænger unægteligt sammen med 
at organizerne i modsætning til de for¬ 
rige Party’er havde valgt at offentlig¬ 
gøre navnene på komponisterne mens 
modulet blev spillet, istedet for at hem¬ 


meligholde det til efter afstemningen. 
Det siger også lidt om, at der nok ikke 
rigtig var nogen der faktisk har lyttet til 
konkurrencen...? 

Det skal dog siges, at bl.a. vinder¬ 
modulet er et af de bedre. 

Retouchering, 
et nødvendigt onde? 

2D-Grafik-konkurrencen var lidt af en 
skuffelse, især hvis man sammenligner 
med The Party 7, hvor kvaliteten af 
billeder var uovertruffen. Selvfølgelig 
var der gode billeder blandt de knapt 50 
værker, men en stor del af dem var ikke 
andet end retouchering af scannede 
billeder. Det så ihvertfald sådan ud. Der 
var slet ikke den mængde af originale 
og tankevækkende billeder som man 
kunne have ønsket. 

TMK/INF (vistnok en eller anden 
pc-art) vandt konkurrencen, mens nogle 
noget mere kendte ansigter i form af 
Made/Bomb, Cyclone og Pink fra 
Abyss, Jamon/Juice (måske knapt så 
kendte, men ikke mindre talentfulde af 
den grund) tog sig af de efterfølgende 
placeringer. 

Og minsandten om ikke også 
Cougar/Sanity tilsyneladende deltog i 
konkurrencen og havnede på en 5.- 
plads! 

Man undrer sig: I 4-ch. er det 
Moby/Sanity , i pixel er det Cougar/ 
Sanity. Er der et mønster her, eller er 
det bare en gæstevisit? Eller fake? 


Mens vi venter 

Java-demo-konkurrencen blev suverænt 
vundet af danske Digital Nerds, der 
tidligere gik under navnet Dreamline 
Design/Entertainment og blandt andet 
har opnået gode placeringer i tidligere 
års wilddemo-konkurrencer med lidt 
hjælp fra deres Amiga’er. De har efter¬ 
hånden et par Java-demoer på bagen, 
men deres nye overgik alt hvad der 
tidligere er lavet! 

Desværre tror jeg ikke at den kan 
køre på Amiga’en endnu, ihvertfald 
ikke før Java-supporten bliver lidt 
bedre end den er på nuværende tids¬ 
punkt. Og en vild PPC ville heller ikke 
være helt af banen. 

Vilde demoer? 

Wilddemo-konkurrencen var i år 
splittet i to: “Wild Classic” og “Video 
Demo”. Kort sagt er “Classic” Wild- 
demoer der kører realtime, mens 
“Video” er ting der er pre-kalkuleret. 
Organizerne forlangte tilmed at få disse 
på video, af uforklarlige grunde kunne 
man ikke bare aflevere en cd med 
demoen på. Det er da de færreste der 
har medbragt en video-maskine sådan 
et sted, og det er jo heller ikke alle, der 
har deres demo klar når de tager afsted 
hjemmefra!? 

Grunden til denne konkurrence er 
delt i to er, at man har ønsket at give de 
alternative systemer en chance (hvem 
husker ikke den imponerende VIC20 
demo der for et par år siden fik folk til 
at måbe, men alligevel fik en lav pla¬ 
cering fordi den naturligvis ikke rent 
visuelt kunne konkurrere med de 
svulstige animationer). 

I Classic var der hele to deltagere, 
ingen af dem noget særligt, men trods 
alt lavet på alternative systemer. Den 
ene var en Playstation. 

Video-konkurrencen var heller ikke 
specielt revolutionerende, men der var 
dog nogle seværdige og morsomme 
bidrag. Det bliver bare så kedeligt at se 
de mere eller mindre identiske rum¬ 
scener om og om igen. 

Alternativ sjov 

En lidt anden type konkurrencer var 
“mest brugbare monitor”, der blev 
vundet af Dexter/2Stupid for at have 
ombygget en monitor til askebæger! 

Og så var der International Karate¬ 
turneringen, der blev spillet på en 
C64’er. Det er en oplevelse på godt og 



Dette er sandsynligvis ikke en retouchering, men en fremragende karikatur; Men 
In Black & White af Jamon/Juice & Pink/Abyss. 

En efterfølger til Animal Reign - Riller Animal Reign af Cyclone. 


ondt at høre en C64 gengive lyden af et 
velrettet slag på et så kraftigt anlæg 
som The Party’s! Desværre er vi ikke i 
besiddelse af resultaterne fra denne 
konkurrence. 

Der var også annonceret en anden 
spil-konkurrence, hvor man kunne 
vinde en pc, men den så jeg aldrig 
noget til. Måske var der ingen der gad 
at stille op af fare for at vinde? 

En af de klassiske konkurrencer er 
“Body Crashing”, der gælder om at 
skylle en cola ned så hurtigt som mu¬ 
ligt. Endnu engang må jeres udsendte 
reporter tilstå, at han ikke fik noteret 
navnet på vinderen (i håb om, at den 
stod i de samlede resultater efter par¬ 
ty’et), men tiden blev på... Hold fast: 
11,22 sekunder! Tak for kaff... Cola! 

Til sidst skal ikke glemmes de fan¬ 
tastiske “musikere”, der optrådte på 
sidste års Symposium party. Det er en 
slags band bestående af fire unge 
mænd, der har specialiseret sig i at 
gengive chip-tunes, vel og mærke uden 
brug af computere eller instrumenter - 
de gør det oralt Desværre var de ikke 
selv mødt op, men Steeler, der er en af 
organizerne på Symposium, havde 
medbragt nogle optagelser fra dette 
party, som blev spillet, og selv om det 
ikke er helt det samme som at opleve 
dem live, er det alligevel en under¬ 
holdende affære. 

Udstillere 

Danmarks førende Amiga-blad var 
mødt op med redaktionen i bagagen, og 
for at tiltrække opmærksomhed fik 
redaktør Jan og følge arrangeret en 
stand tæt på indgangen med store 
“AmigaAdvis”-skilte i toppen, hvor 
man ikke kunne undgå at overse dem. 

Der blev solgt Amiga Advis-blade, 
abonnementer, Amiga-plakater og - 
klistermærker, og The Demo.Guide nr. 
7 var også at finde ombord. Man kunne 
også fordrive tiden med at pointere 
nogle sære fejl i det foregående num¬ 
mer, eller klage over de manglende 
farver. Men det er der vel ingen grund 
til? Også enkelte ikke-danskere viste 
interesse for bladet, og det er der jo 
ikke noget at sige til... 

Ud over AA-standen var der også et 
par stykker der solgte pc-ting og lig¬ 
nende, så de var henvist til bagest i hal 
2 . 

Epic Data var også at finde (!), dog 
uden stand. De gik og delte prislister ud 
til alle de Amiga-ejere de kunne finde, 



men var ligesom alle andre uden stand 
henvist til de ordinære pladser. Der blev 
også observeret medlemmer fra A8k og 
A97 (henholdsvis Århus og Odense 
Amiga-klub), men de var tilsynela¬ 
dende mødt op uden ambitioner om at 
gøre sig mere bemærket end allerhøjst 
nødvendigt. 

Game over! 

Til sidst skulle der naturligvis uddeles 
præmier, endnu en gang en noget tam 
forestilling, hvor konferencieren havde 
meget svært ved at nå ud til det trætte 
publikum. Vinderne blev offentliggjort 
på storskærmen helt uden spændings¬ 
moment, navnene blev bare klasket på 
skærmen. 

Måske er det i erkendelse af, at man 
ikke formår at styre den computer, der 
bliver brugt til at vise informationerne 
på storskærmen, at man har valgt at 
gøre det på den lette, men kedelige 
måde (og selv det gik også galt i star¬ 
ten...). 

Tidligere har man nemlig forsøgt sig 
med en mere interessant præsentation, 
men, så vidt jeg ved, er det gået galt 
hver eneste gang. Scala er jo også et 
svært tilgængeligt program (ikk’?)! En 
person som f.eks. tidligere omtalte 
Steeler, der styrede Symposium, og en 
mere spændende måde at præsentere 
vinderne på ville have gjort under¬ 
værker. 

Efter denne seance blev den offi¬ 


cielle afslutning markeret med et styk¬ 
ke musik, der stod i skærende kontrast 
til alt hvad der ellers var blevet spillet 
under party’et, et flot lysshow flankeret 
af et par agressive røgmaskiner (selvom 
rygning var forbudt, pånær efter sex!) 
og en smule fyrværkeri af den slags 
man bruger i iskager til festlige lejlig¬ 
heder, bare lidt større. 

De fleste brugte tiden på at pakke 
deres grej, eller forgæves at hente 
party-produktionerne fra nettet. Man 
kunne godt glemme alt om at hente 
Amiga-sagerne, for den harddisk der 
indeholdt disse var crashet - og da man 
jo ikke længere fik lov til at aflevere 
sine data på disketter var der lange 
udsigter til at få noget som helst af det 
ud på nettet. 

Rygterne ville dog vide, at enkelte 
demoer lå på en uofficiel server, men da 
undertegnede endelig fandt denne var 
der intet at hente. Desuden skulle man 
være hurtig for overhovedet at få noget 
ned, for organizerne begyndte på et ret 
tidligt tidspunkt, at fjerne hub’erne. Det 
kan man dog godt forstå efter et tyveri 
af disse sidste år. Men det er da irri¬ 
terende. Det er de få, der ødelægger det 
for de mange. Nogle gange er det den 
anden vej rundt. 

Var det det værd? 

r* 

Alt i alt må man sige det var et Party, 
som The Party nu engang er: En masse 
forvirrede organizere. Enkelte orga- 

Officielle resultater fra The Party 8 


Bemærk: Dette er den let redigerede udgave af de originale 

resultater hentet direkte fra The Party-hjemmesiden, og kan Mlllti-kanal 


derfor indeholde fejl. 

nizere, der ved hvad de laver, men ikke 
har tid til at gøre det. En tidsplan, der er 
ligeså troværdig, som en buskøreplan i 
myldretiden. En billetpris der gør, at 
man er afhængig af, om ens julegaver 
kan byttes til kontanter. 

Og det lyder jo altsammen ret nega¬ 
tivt, men tro det eller ej, faktisk er der 
også nogle positive ting at fremhæve: 
Det, at man havde flyttet Game’erne 
ind i hal 3 skabte en bedre og roligere 
atmosfære for de Scenere, der var 
kommet for at møde artsfæller, og for at 


deltage i konkurrencerne. Brandinspek¬ 
tørerne og vagterne virkede ikke så 
strikse som de forgangne år. Og der var 
ingen strømafbrydelser takket være den 
nye transformatorstation, som havde 
erstattet den gamle, der som bekendt 
omkom ved sidste års Party, i forsøget 
på at forsyne mere end 3.000 compu¬ 
tere og monitorer, og et utal af forstær¬ 
kere, el-kedler, toastmastere, mini-ovne 
og køleskabe med strøm. 

Der er ingen tvivl om, at dette The 
Party var det bedste The Party i år, og 


sådan set også bedre end sidste år. Men 
samtidigt virker det som en magnet på 
alt, hvad er i stand til at tænde for en 
computer og starte den nyeste Doom- 
klon. Der er ikke det, der dengang i 
1991, da det første The Party blev af¬ 
holdt, var meningen, men nu er det nok 
for sent at lave om. 

Produktionerne udgivet på The Party 8 
kan findes på The Party’s hjemmeside: 
www.theparty.dk 

□ 

Afløseren for Fast File System 


■ Af Anders Drejer 

Vi har vel alle prøvet det: 
Computeren dør lige midt i 
en kopiering af en fil. Når 
man så starter op igen går 
der en halv formiddag før der 
kommer liv i harddisken fordi 
den er blevet “invalid”. Eller 
hvad med at skulle slette 15 
store filer på 40 - 50 MB pr. 
stk? Igen ryger der en halv 
formiddag. Men nu er der 
håb forude - og håbet har et 
navn: Professional File 
System 2! 

Lidt historie 

Amiga’ens filsystem, kaldet FastFile- 
System (FFS), er ved at være forældet, 
ja, det har det faktisk været i mange år 
efterhånden. Det er langsomt og så har 
det den ubehagelige egenskab at der går 
fuldstændigt ged i den, hvis compute¬ 
ren bliver afbrudt under skrivning til 
harddisken (strømafbrydelse eller lig¬ 
nende). 

For ca. fem år siden stødte jeg på et 
sharewareprogram, skrevet af Michiel 
Pelt, der hed ProfessionalFileSystem 
(PFS). Det var et nyt filsystem som 
kunne erstatte FFS. Inden jeg fik taget 
mig sammen til at afprøve det, stoppede 
udviklingen af programmet tilsynela¬ 
dende, men kort tid efter kunne man 
læse om et nyt kommercielt filsystem 
ved navn AmiFileSafe (AFS). Det viste 
sig at være en videreudvikling af PFS 
og det blev nu udgivet af et engelsk 
firma ved navn Fourth Level Develop- 
ment. AFS blev indkøbt og installeret 
på min harddisk, og det virkede faktisk 
ganske godt. Der var dog nogle pro¬ 
blemer med et par programmers regi¬ 
streringsdata, som ikke kunne li’ AFS 
og derfor skulle have registrerings¬ 
nummeret hver gang de skulle startes. 
Da der så på et tidspunkt opstod en fejl 
på min harddisk som var relateret til 



The BEST filesystem for your Amiga! 


V4.2 

GIEÅT EFFECTS DEVELOPMENT 


AFS røg AFS ud og ind kom FFS igen. 
Omkring 1997 drejede Fourth Level 
Development nøglen om, og Michiel 
Pelt fik igen rettighederne til sit pro¬ 
gram. Det er nu udkommet i en frisk 
version og benytter igen det oprindelige 
navn ProfessionalFileSystem - nu med 
et 2-tal hæftet på. 

Ugens tilbud 

Når man læser hvad man kan forvente 
at få hvis man installerer PFS2, kan det 
faktisk kun gå for langsomt med at 
installere det: 

• Aldrig mere “non valid” harddisk 

• Op til 500% hastighedsforøgelse 

• Support af HD’er op til 2 TB 

• Support af partioner op til 104 GB 

• Support af Multiuser Filesystem 

• Genskab slettede filer 

Installeringen 

PFS2 kommer på cd-rom og indeholder 
versioner til 68000, 020, 040 og 060 
CPU’er. Der er desuden planlagt en 


speciel PPC-version. Ud over PFS2 får 
man også spillet Kang Fu, som jeg 
overhovedet ikke vil nævne her, da 
dette er en meget seriøs artikel! 

Installeringen foregår i to afdelinger. 
Den første går ud på at installere selve 
filsystemet, et par værktøjer (som jeg 
vender tilbage til) samt manualer. Den¬ 
ne første afdeling er ganske “ufarlig” 
da der kun kopieres filer over på hard- 

Her er de 31 sidst slettede filer på min Workbench-partion, og ved en relativ nem indsats kan de genskabes, hvis der skulle 
blive brug for det. 


disken til senere brug - der er altså ikke 
tale om, at der allerede nu ændres fra 
FFS til PFS2. Under den indledende 
installering skal man tage stilling til om 
man vil bruge den “almindelige” PFS2 
eller den der hedder “direct SCSI”. Den 
sidstnævnte benyttes hvis man har 
harddiske over 4 GB for at omgås 
Amiga’ens 4 GB-grænse. Hvis man har 
mindre harddiske skal man bare benytte 
den almindelige version af PFS2. 

Den anden afdeling er straks lidt 
mere omstændelig, for nu skal hard¬ 
disken have at vide, at den skal bruge 
PFS2 i stedet for FFS. Hvis man i for¬ 
vejen benytter AFS skulle det ikke 
volde de store kvaler, men hvis man 
skifter fra FFS til PFS2 er der kun en 
måde at gøre det på - nemlig ved at 
omformatere harddisken. Først må man 
tilføje det nye filsystem til harddisken 
vha. HDToolBox og derefter skal den 
formateres. Hvis man har en stor 
harddisk med flere partioner, kan man, 


hvis pladsen tillader det, lave en backup 
af partion A og lægge over på partion 
B, og derefter konvertere partion A. 
Lav en Workbench-diskette med dit 
backupprogram, og med format-kom¬ 
mandoen på, så du både kan formatere 
en partion og restore en backupfil fra 
DFO: - så undgår man at blive fanget på 
det forkerte ben, hvis noget skulle gå 
galt. 

Forbedringen koster plads 

Det første man opdager når man har 
omformatteret en harddisk til PFS2 er 
at den ledige plads er skrumpet ind. 
Min SCSI-harddisk der med FFS have 
1.031 MB ledig plads, havde med PFS2 
kun 966 MB ledig plads. Denne reduk¬ 
tion af pladsen bliver til dels kompen¬ 
seret af et mere økonomisk pladsfor¬ 
brug. De filer jeg havde liggende fyldte 
under FFS 323 MB, men under PFS2 
blev det til et pladsforbrug på 311 MB. 
Men når det er sagt så er resten en stor 


positiv oplevelse; programmer loader 
hurtigere, listning og sletning af filer 
foregår lynhurtigt, ja, i det hele taget 
kører alting mere glidende. 

Tørre tal 

V.h.a. SysSpeed 2.6 har jeg prøvet at 
lave en test på min gamle udslidte 1 GB 
IBM SCSI harddisk. Resultatet ser 
således ud: 

FFS PFS2 

- 

- 

- 

- 

Create file 

MB/sek 

Writefile 

- 

Read file 

3.33 

- 

Rawread 

3.13 

3.58 

Resultater fra “prøvebænken” af- 

PFSX02 


Fast File Systen: 
International Mode: 
Directory Cache: 


Use custon boot code: _| 

Nunber of custon boot blocks IjBjiiijllljl 


J-- 

Med HDToolBox gøres harddisken opmærksom på, at det nu er muligt at bruge PFS2. 


Rutonount this 

part it ion: v' - 1 

File systen block size: Ql 

512 

Identtfier = 


Reserved blocks at 


Mask = 

I 8x7ffffffe | 

beginning: 

J 

MaxTransfer = 

1 øxffffff | 

end: |8 

II 


Ok 


Cancel | 


spejler måske ikke altid virkeligheden, 
så her er nogle hverdagsresultater: 

Sletning af en fil på 42 MB tager på 
mit system med FFS ca. 11,5 sekunder 
og under PFS2 tager det mindre end et 
sekund - der går dog lige et par 
sekunder efter filen er slettet, hvor man 
ikke har adgang til harddisken, så det 
rigtige tal er måske snarere 3 sekunder, 
men stadig en væsentlig forskel. 
Kopiering af 500 mindre filer (ca. 30 
KB i snit) mellem to harddiske tager 
under FFS 3 min 11 sek og under PFS2 
tager det 2 min 36 sek. En listning af 
disse 500 filer i DOpus tager under FFS 
6,5 sek og under PFS2 2,2 sek. Hvis de 
samme 500 filer skal slettes tager det 
under FFS 11,6 sek og under PFS2 5,7 
sek. 

Jeg har desuden udført den ultima¬ 
tive test: Jeg startede en flytning af min 
42 MB testfil fra en harddisk til en 
anden, og da halvdelen af denne flyt¬ 
ning var udført... slukkede jeg på 
hovedafbryderen!!!! Der er måske 
nogen af jer som nu sidder med klam¬ 
me hænder og koldsved på panden bare 
ved tanken om hvad der normalt sker 
ved sådan et uheld, men PFS2 holder 
hvad det lover. Computeren startede op 
uden problemer overhovedet! 

Værktøjer 

PFS2 har en funktion som de fleste kan 
få brug for på et tidspunkt. Der er 
nemlig muligt at genskabe de 31 sidst 
slettede filer, og det gælder også filer 
man har overskrevet med en ny. Hvis 
man f.eks. har ændret i startup- 
sequencen, men efterfølgende ønsker 
den gamle startup-sequence genetab¬ 
leret, så ligger den i noget der hedder 
“.deldir”. Det er et skjult directory der 
ligger i roden på harddisken, hvor de 


slettede filer gemmes. Når man skal 
genskabe en slettet fil må man en tur i 
Shell’en, der er altså ikke en grafisk 
brugerflade til denne funktion. 

Det samme gør sig gældende for en 
funktion der hedder “Rollover”. Den 
funktion kan bruges til at sætte en 
maksimumstørrelse på en fil der 
“vokser”. Det kunne f.eks være en log¬ 
fil, hvor der hele tiden føjes data til. Her 
kan man så angive hvor stor man 
ønsker at filen højst må blive, og så vil 
“Rollover” begynde at slette de ældste 
data, når filen når den fastsatte maksi¬ 
mumstørrelse. 

Et andet værktøj er “Diskvalid” som 
kan bruges til at analysere en PFS2- 
enhed med. Dens primære opgave er at 
checke harddisken for fejl og rette 
eventuelle fejl, men det er også muligt 
at defragmentere filer der er blevet 
spredt over flere blokke på en uhen¬ 
sigtsmæssigt måde. Både Diskvalid og 
Rollover er ligesom .deldir CLI- 
programmer. 

PF0: 

Det er selvfølgelig også muligt at 
formattere disketter under PFS2, 
spørgsmålet er bare hvor meget man i 
disse harddisktider får brug for det - 
men muligheden er der. Det er desuden 
muligt at formatere ZlP-drev og lig¬ 
nende under PFS2, man skal bare huske 
at hvis man udveksler disketter og 
andre flytbare medier med andre, så 
skal de også arbejde med PFS2 ellers 
vil man selvfølgelig få problemer. 

Ulemper 

Ud over den før omtalte ulempe med 
reduceret plads på harddisken under 
PFS2 er der en anden ting man skal 
gøre sig helt klart: dine gamle disk¬ 


reparations- og diskoptimeringsværk¬ 
tøjer virker ikke under PFS2. Den 
eneste undtagelser jeg har kunnet finde 
er den vist nok sidste version af Disk- 
Salv (version 4 revision 13.6f) som 
blev specielt udviklet til at kunne ar¬ 
bejde med det gamle AFS. Her kan 
funktionen “Salvage” benyttes da 
DiskSalv tror det en AFS-partition - 
hvad det jo egentlig også er. 

Selvom PFS2 er gennemtestet og 
fundet meget sikkert, er der vel altid en 
mulighed for at noget kan gå galt. 
Derfor får man et meget specielt tilbud 
af PFS2’s producent: Hvis man har en 
harddisk man ikke kan komme i kon¬ 
takt med, og hvis man mener det 
skyldes PFS2, kan man sende den til 
Holland, hvor den vil blive forsøgt 
genetableret. Det eneste det koster er 
portoen frem og tilbage. Det er selv¬ 
følgelig en overkommelig pris, hvis det 
skulle gå galt, men en god gamme M ^gs 
backup af vigtige data meu j ,ie 
mellemrum er nu heller ikke at foragte. 

KONKLUSION 

Jeg må indrømmer, at det klør lidt i 
fingrene for at give PFS2 et 13-tal, men 
der skal jo være plads til en ekstra tak 
opad, hvis der skulle komme en for¬ 
bedret efterfølger. Og der er faktisk 
plads til en enkelt forbedring; en grafisk 
brugerflade til de værktøjer der følger 
med. Desuden har PFS2 også en lille 
“fejl” - man vender sig alt for hurtigt til 
den nyerhvervede hurtighed. 

Du kan købe Professional File- 
System 2 hos Kiwi Multimedia og 
Betafon. □ 

Video & Multimedia 

SubTitler 


■ Af Michael Ljungstedt Andreasen 

“Undertekster på TV’et fra en 
Amiga?" “Ha... Det må da’ 
være en spøg”! Men nej, det 
er det faktisk ikke. For med 
SubTitler, som er et 
undertekstningsprogram til 
Amiga’en, kan det lade sig 
gøre. 

Intro! 

Først og fremmest skal der lige sættes 
et par ting på plads. For at kunne bruge 
dette program optimalt skal du have en 
genlock. Genlocken fjerner nemlig 
Amiga’ens baggrundsfarve (Altså far¬ 
ven 0). Dette gør at du kan kombinere 
Amiga’ens grafiske overflade med et 
videobillede. Hvis du har en genlock 
kan du lige så godt læse videre. Her¬ 
næst bør du have en video med tids¬ 
koder. Det er ikke helt nødvendigt men 
det gør det altså meget nemmere for 
dig. Du skal naturligvis også have en 
Amiga-computer. 



Lidt om programmet! 

Programmet er ret enkelt. Ja, der er fak¬ 
tisk ikke rigtigt noget men kan “snuble” 
over. 

SubTitler er et program fra Estonia. 
Programmet er oprindeligt blevet lavet 
til kommercielt brug, men er også 
tilgængeligt for os “normale” brugere. 
Man kan købe programmet med eller 
uden et seriel-kabel til tidskoderne. 
Hvis man ønsker at spare lidt kan man 
selv lave et kabel ud fra den opskrift 
der medfølger på tekst-fil. 

SubTitler er designet til at fungere 
sammen med Sony®’s Betacam videoer 
og Panasonic®’s Super VHS-videoer 
(dem med tidskoder). Hvis man nu ikke 


har en video med tidskoder, da den jo er 
meget dyr, ja, så kan Amiga’en også 
simulere tidskoderne for dig. Det bliver 
naturligvis ikke så præcist, men man 
har da sparet lidt hvis man er en privat¬ 
person med en lille pengepung. 

Harddisk...? 

Det er faktisk ikke nødvendigt at have 
en harddisk. Men det er nu en god ting 
at have, hvis du lægger undertekster på 
en halvanden-times spillefilm. Selve 
teksten fylder ikke ret meget da det er 
ASCII-tekst det bliver gemt som. Dette 
gør at du også kan loade undertekster 
fra en MS-DOS-pc. På trods af at du 
ikke behøver en harddisk så kan jeg 
personligt anbefale en, da det nedsætter 
load-tiden på teksterne meget. Du skal 
også have minimum 2 MB fri hukom¬ 
melse på din ram. 

TV/Video-studioerne? 

Som jeg skrev tidligere så er dette 
program lavet til professionelle TV- og 
videofolk. 

Programmets brugermuligheder 
inden for det professionelle er helt 
okay, men underteksterne ligner ikke 
helt de undertekster som man tilsyne¬ 
ladende bruger idag af TV- og video- 
film-distributørep- Det er selvfølgelig 
kun et spørgsmål om det grafiske udse¬ 
ende men alligevel. SubTitler under¬ 
støtter alle videomaskiner med et RS- 
232c-interface. 

En dansk ulempe! 

Jeg må desværre indrømme at dette 
program ikke er helt perfekt til brug på 
dansk. 

Det skal forstås på den måde at 
programmet ikke kan skrive æ, ø og å. 
Dette gør at man skal tænke sig godt 
om når man vil skrive på dansk. Man 
kan f.eks. istedet for at skrive æ, skrive 
ae. Istedet for ø, skrive oe og istedet for 
a, skrive aa. 

KONKLUSION 

Når jeg ser på programmet som det er 


må jeg sige at det er lidt sølle. Men 
ikke ubrugeligt. Brugervenligheden er 
blevet sat meget højt, og det kan jeg 
mærke. Programmet er faktisk så let at 
bruge at man ikke behøver at læse 
instruktionerne der medfølger. Men på 
den anden side så er manualen ikke ret 
“tyk”. 

Desværre er programmet meget dyrt 
da det jo er beregnet til kommercielt 
brug. Der er to udgaver. Udgave 1: 
SubTitler (med alt) dog uden RS-232c- 
kablet. Udgave 2: SubTitler (med alt) 
incl. RS-232c-kabel (specielt til TV 
stationer e.l.). Udgave 1 koster US 
dollars 225,-. Udgave 2 koster US 
dollars 375,-. Der er også en gratis 
demo-udgave så man selv kan prøve 
den uden at man skal tømme spare¬ 
grisen. Demoen findes på internettet og 
på CU Amiga Super CD-ROM 18. Vil 
du vide mere om SubTitler kan du 
besøge deres hjemmeside. Programmet 
sendes enten gennem posten eller over 
internettet. Herfra kan jeg kun sige god 
fornøjelse! □ 

MulTIMEdiA 


Medie Produktion 


Adorage 2.5 AGA 1.195 

Adorage for MovieShop v. 4.x Nyhed 895, 
Animage 1.195 

Monument Designer 2.0 1.995 

Monument Designer Prof. 3.0 2.995 

Clarissa Prof. ring! 

Creative Set 895, 

Adorage FX 349, 

X-DVEV3.0 1.495 


Scala MM400 til Amiga 
WildFire 5.0 
WUdFire 5.0 PPC 


Cinema 4D v4 CD fra HISOFT 


Tornado 3D v2.0 


Art Effect 2.0 

Art Effect Plug In Power Effects 1 
Art Effect Plug In Power Effects 2 
Art Effect Plug In SuperView 
Art Effect Plug In PowerUP Effects 
Draw Studio 2.0 CD 
Image Studio 


Word Worth 7 


Word Worth Office 


Final Writer 97 


Easy Writer kommer snart! 

PageStream 3.3 
Turbo Print Prof. v.6 


Artec Scanner AT 6 

scsi-n 


Kiwi 


FHm & video UbooAToaivM \ 

m 

Lerager 60, 3600 Frederiksssund 
Tel: 47-389639 & Fax 47-389638 


20-994689 









AMICA™ €0£S PQWmPC' 


MutriMediA 


CvberStoiTO PPC 604 Serien 


180 MHz 040/25 & Fast SCS1-II 6.595, 
180 MHz 060/50 & Fast SCSI-H 7.995, 
200 MHz 040/25 & Fast SCSI-H 7.695, 
200 MHz 060/50 & Fast SCSI-H 8.995, 
233 MHz 040/25 & Fast SCSI-H 7.995, 
233 MHz 060/50 & Fast SCSI-H 9.995, 


160 MHz 040/25 & Fast SCSI-II 3.995,- 
160 MHz 060/50 & Fast SCSI-H 6.795r 
200 MHz 040/25 & Fast SCSI-H 4.695,- 
200 MHz 060/50 & Fast SCSI-H 7.695,- 
240 MHz 040/25 & Fast SCSI-H 5.395,- 
240 MHz 060/50 & Fast SCSI-H 8.395,- 




Blizzard PPC 603e+ 

Cyber & B-Vision kommer snart! 


Prelude lydkort 


2.395 
2 695 


Prelude 16Bit lydkort 
Delphina 16Bit lydkort v.i2 


Opus Amplitude 


Genlock. printer, harddiske, CD-rom Ring! 


Vi har også Genlocks, printere, harddiske, 
digitale video camera„. Ring og hør nærmere ! 


Fiill Duplex 

16 Bit / 48kHz Stereo 

2k FIFO 

Zarro AutoConfig 
Developer-Support 


AHI support 
System library 
Opt SampUtude Lite 
Inkl. AudioLab lé Demo 


Kiwi 


240 Watt højtaler 549,- 


ScanDoubler 1.095, 


CyberVisionPPC 8 MB 

ca. 2.695,- 

BVision 4Mb 

ca. 2.195,- 

Picasso IV 

3.495,- 

Paloma TV tuner til Picasso IV 

1.495,- 


























MP3-musik på din Amiga 

Fra 42 MB til 3,8 MB 
og stadig i cd-kvalitet! 


■ Af Anders Drejer 

Kunne du godt tænke dig at 
lytte til dine favorit numre via 
din Amiga og alligevel have 
dit cd-rom-drev til rådighed? 
Vil du og dit band have et 
demonummer ud på 
internettet? - Ja, ja, ja ... 
men hvordan? 

MP3 

Svaret er MP3 - eller MPEG Audio 
Layer-3 som er den korrekte beteg¬ 
nelse. MP3 er et “åbent” musikkompri¬ 
meringsformat som er frit tilgængeligt 
for alle. Og her er ikke bare tale om 
komprimering på omkring 1:1,5 som 
man kender fra f.eks. Lha og Lzx, nej, 
her er tale om et forhold på op til 1:12 
(i cd-kvalitet) eller, hvis man vil gå på 
kompromis med kvaliteten, på 1:24 (i 
FM-radio-kvalitet). Hvis man kan nøjes 
med “telefonlyd” i mono kan kan opnå 
en kompressionseffekt på op til 1:96. 

Når der er noget der hedder MP3 er 
der selvfølgelig også noget der hedder 
MP2 og MP1. Ganske kort fortalt er 


MP3 den tredie generation af dette 
komprimeringsformat. Det er mere 
effektivt end MP2 som igen er mere 
effektivt em MP1. Samtidigt med at det 
er blevet mere effektivt er det også 
mere komplekst, og derfor vil den 
bedste koder/dekoder selvfølgelig være 
et stykke hardware som alene har dette 
formål. De findes også, men de er 
(selvfølgelig) dyre - derfor ser vi på 
“fattigmands”-dekodning, som består af 
et samarbejde mellem noget software 
og din CPU. 

Er det lovligt? 

Det er ligesom om MP3-formatet har 
fået et “kriminelt” ry, men som med så 
mange andre ting. så kan man bruge det 
til både lovlige og ulovlige formål. I 
denne artikel vil jeg selvfølgelig holde 
mig til de lovlige, og det kan f.eks. 
være at tage de bedste numre fra ens 
cd-samling og konvertere dem til MP3- 
filer, lægge dem på harddisken eller 
brænde dem på en cd-rom og derefter 
bruge computeren som jukeboks. En 
anden åbenlys mulighed for at bruge 
MP3 til noget fornuftigt, kunne være at 


udgive demonumre på internettet, så et 
lille band på den måde kunne få sin 
musik ud til et stort publikum. Eller 
hvad med “lavkvalitets”-udgaver af nye 
kommercielle numre - en slags demo¬ 
versioner? Mulighederne er mange, 
man skal bare huske at overholde de 
copyrights der er knyttet til de kommer¬ 
cielle produkter. 

Der må pakkes 

Det siger næsten sig selv, at hvis man 
skal klemme 42 MB, som ca. 4 minut¬ 
ters musik fylder, sammen til kun at 
fylde 3,8 MB, så skal der arbejdes hårdt 
(og længe, hvis man ikke er indehaver 
af et PPC-kort). Jeg har prøvet at kon¬ 
vertere Emilia’s “Big big world” fra en 
almindelig CDDA-fil til en MP3-fil 
vha. to forskellige programmer, 
MusicIN og Pegase. MusicIN benytter 
sig af mit PPC-kort og selvom MusicIN 
ikke er specielt optimeret for PPC, så er 
der selvfølgelig lidt tid at spare. Jeg kan 
dog have min tvivl om, at MusicIN 
PPC kan hamle om med den “hånd¬ 
lavede” 68060-version af Pegase. Hvad 
en “håndlavet” PPC-version af Pegase 



mmmmm 


BACKUP; Love I s Ail Around .rav 


Destination Love! sAIIAround.IVJP3 


Use RUNELF [\7 


Encoder imusicin.elf 


44100 


128 kl 


MusicIN MiraGUl er en grafisk brugerflade til MusicIN, som er en PPC MP3-encoder. 

kan byde på tør man næsten ikke en¬ 
gang drømme om. Det skal dog retfær¬ 
digvis siges, at Pegase ikke understøtter 
layer 3 med “kun” layer 2. 

Jeg skulle egentlig også have set på 
to andre PPC-programmer, nemlig 8hz 
(WarpUp) og 8hz-mp3 (PowerUp), men 
de er midlertidigt fjernet fra deres 
hjemmeside og fra Aminettet, da der er 
visse problemer med rettighederne til 
programkoden. Derfor har jeg undladt 
at tage dem med i denne test - lidt 
ærgerligt, for der var i det nedenstående 
eksempel små 5 minutter at spare i 
forhold til MusicIN. 

MusicIN (240 MHz PPC) 18 min 25 sek 
Pegase (68040/25 MHz) 47 min 11 sek 

MusicIN er egentlig et “CLI only”- 
program, men der er heldigvis nogle 
flinke folk der har lavet en grafisk 
“front end” til MusicIN, nemlig Mira- 
MP3 GUI og MusicIN-MGUI. Mira- 
MP3 GUI kan bruges til både 8hz og 
MusicIN, mens MusicIN-MGUI kun 
kan bruges til MusicIN. 

Pegase ligger lige midt i mellem - 
programmet kan startes fra Workbench, 
men styres udelukkende af Tooltypes. 
En grafisk brugerflade står dog på 


“future”-listen, så hvis man har lidt 
tålmodighed skulle der være håb 
forude. En PPC-version af Pegase ser 
ikke ud til at være lige om hjørnet, men 
mon ikke den kommer engang? 

Og så må der spilles 

Når man skal afspille en fil der er 
komprimeret ned til ukendelighed, så 
kan man måske fornemme, at der også 
skal en del datakraft til at “dekode” 
filen så hurtigt at man kan afspille den i 
“real-time”. På en af de MP3-sider der 
findes på Internettet står der at 
minimumskravet til en pc er en 100 
MHz DX4 og i det engelske Amiga- 
blad Amiga Format siger de en 166 
MHz Pentium. Amiga’en skulle kunne 
klare sig med en 68030/50 MHz - jeg 
har ikke haft mulighed for at afprøve 
denne påstand, men jeg tror ikke man 
skal regne med at kunne høre MP3-filer 
i bedste kvalitet og samtidigt kunne 
arbejde intensivt med andre program¬ 
mer med en 68030/50 MHz. 

AmigaAMP 2.2 

AmigaAMP er en MP3 audio-afspiller 
som både understøtter 680x0 og PPC. 
For dem der kender til MP3-afspillere 
på pc giver navnet AmigaAMP sikkert 


visse associationer idet pc’erne nemlig 
har en afspiller der hedder WinAMP, 
og AmigaAMP er (eller kan være) en 
tro kopi af WinAMP - rent visuelt. De 
såkaldte “skins” der kan bruges til 
WinAMP kan nemlig også bruges til 
AmigaAMP. Hvis man foretrækker et 
rent Amiga-look så kan man også 
benytte AmigaAMP med et GadTools 
GUI. 

AmigaAMP benytter sig af AHI til 
at få lyden ud af dine højtalere. Det 
betyder at stort set alle lydkort under¬ 
støttes, og det er jo ikke at foragte når 
man arbejder med musik. Til at styre 
afspilningen kan man benytte sig af de 
knapper der er i den grafiske bruger¬ 
flade. Det er knapper som man kender 
dem fra båndoptagere og cd-afspillere. 
Nu er det jo sådan at rigtige mænd 
bruger genvejstaster og dem er der 
selvfølgelig også til alle afspilnings¬ 
funktionerne. 

AmigaAMP har noget der hedder en 
“playlist”, og her kan man hente et 
antal numre ind, og så kan man benytte 
“random”-funktionen når man afspiller, 
og det betyder jo, at de numre der 
ligger i playlisten afspilles i tilfældig 
rækkefølge. 

En lille lækker detalje ved Amiga¬ 
AMP er at der er indbygget en “ID3 
tag-editor”. Det er nemlig sådan, at der 
kan hæftes forskellige oplysninger på 
en MP3-fil. Det er oplysninger om 
artist, navn på nummeret, årstal, genre, 
m.m. Hvis en MP3 har disse oplys¬ 
ninger kan man få dem vist i et vindue 
og i AmigaAMP’s PPC-version vil man 
kunne se titlen på nummeret og navnet 
på artisten som rulletekst så man ikke 
er i tvivl om hvad det er man hører. ► 


r AMPlifier iHlF~ICj 

Q © SlackVeivetmps [04:49} 

MPEG 1- III - 44.1 kHz Stereo - Bitrate 128 kBit/s - Flags: « 

») 

01:41 

ims <ki o □ w> am © 


Her er Amplifier kun iført det traditionelle Amiga-look. 

r Piay list 


H Eli IT« 

tøAdd 

j) Remove & Clear 1 % 1 


!___ 


| 

03:58 Cheer- Believe 

03:25 Emilia- Big big world 

04:59 Aerosmith - 1 don*t wantto miss athing 
03 57 Wet Wet Wet - Love is all around 


Total Time; 00:20:00 Sangs: 5 

\ 

/ 

ml. ,.^d.l..^..l..rTrrl, 


Amplifier 's “playlist ” som viser hvilke numre der er valgt og som der kan vælges 
imellem. 


AmigaAMP kræver OS 3.0 eller 
nyere, min. 68030/50 MHz CPU, 
mpega. library (til 68K-versionen), 
asyncio.library samt AHI - og så er det 
Freeware! 

Amplifier 1.42 

Amplifier er ligesom AmigaAMP en 
MP3-afspiller og den ligner da også til 
forveksling AmigaAMP. Den kan bruge 
de før omtalte “skins”, og så bruger den 
mpega.library og AHI. Da dette er lavet 
i en PPC-udgave, understøtter Ampli¬ 
fier altså delvist PPC. At den kun be¬ 
nytter PPC delvist betyd r bl.a. at der 
kommer små pauser i musikken, hvis 
man åbner andre programmer og lig¬ 
nende. På det område er AmigaAMP 
overlegent, da det i den rene PPC- 
version tilsyneladende ikke lader sig 
genere af, at man arbejder med et 
680x0-program samtidigt. Til gengæld 
understøtter Amplifier nogle (hvis ikke 
alle) de hardware MPEG audio-deko- 
dere der er lavet til Amiga’en: Melody 
Z2, Melody+/pro, Peggy+ og CD32 
FMV. Desuden kan den afspille AIFF-, 
MAUD-, WAVE- og RAW-fiier. 

Amplifier har ikke som AmigaAMP 
en ID3 tag-editor, men hvis en MP3 
indeholder oplysninger har man mulig¬ 
hed for at se dem. Der findes i øvrigt 
flere af disse editorer i “løs vægt” så det 
skulle ikke være noget problem at til¬ 
føje oplysninger til et MP3-nummer. 

Amplifier har også ligesom Amiga¬ 
AMP en “playlist”. Den virker på sam¬ 
me måde, men har efter min mening en 
pænere brugerflade. Umiddelbart ligner 
det noget ClassAct GUI, men da der 
ikke følger nogen manual med (kun en 
sparsom readme-fil) kan det kun blive 


et gæt. Der er heller ikke nævnt noget 
om systemkrav, men regn med at de 
ligner systemkravene for AmigaAMP. 

AHI 

AHI er et systemkrav til både Amiga¬ 
AMP, Amplifier og en masse af andre 
programmer, herunder også flere spil. 
En af de få ting der er “galt” med AHI 
er, at der beslaglægges relativt meget 
CPU-kraft. Derfor vil en PPC-version 
af programmet være meget kærkom¬ 
men, og i den forbindelse beder AHI’s 
svenske far, Martin Blom, om et bidrag 
fra dem der til daglig benytter AHI. Da 
jeg var inde på AHI’s hjemmeside midt 
i december måned stod måleren på 76% 
så hvis du bruger AHI (sagde han og 
løftede formanende sin krogede pege¬ 
finger) så gå dog en tur i banken og 
hent en svensk 100 krone (den koster 
kun 79 af de danske) og send den til¬ 
bage til dens hjemland! 


KONKLUSION 

Denne artikel skal ikke betragtes som 
en fuldstændig gennemgang af de MP3- 
programmer der findes til Amiga’en, 
men snarere som en lille appetitvækker 
for dem der har lyst til at høre musik 
uden at beslaglægge deres cd-rom-drev. 
Der findes flere programmer end de her 
nævnte, og at de er nævnt her, er heller 
ikke et udtryk for at de er de bedste. Og 
så skal det også bemærkes at der skal 
gås på kompromis med lydkvaliteten, 
hvis man vil sidde og arbejde samtidigt 
med at man lytter til MP3-musik, og 
man “kun” har en 68030 eller 68040 
CPU. Hvis man har en 68060 eller PPC 
CPU er man væsentligt bedre stillet (og 
fattigere), men sådan er der jo så meget. 
Og så lige til sidst - husk det der med 
copyrights af musikken og AHI- 
registrering! □ 


r 1 AmigaAMP - 1D3 Tag Editor 


l(S!i 


Ok 


Artist: 

I Title: 

; Album*, 
j Veer 

Comment: 


Wet Wet Wet 


Love is aii around 


End og part one 


1993 


Genre: 


| P o p 


Fra filmen "Fire bryllup ...." 


Save 


Clear 


r-MPEG info— 
Size: 

3803845 Bytes 

Length 

237740 ms 

Standard. 

MPEG 1.0 Layet 3 

Bitrate*. 


Format 

44100Hz Stereo 

Private. 

Hl 

CRCs: 


Copyright: 

ElaMHi 

Original: 

Bl WBmKBKSm 

Emphasis: 

None 


AmigaAMP’s ID3 tag editor - her kan der tilføjes oplysninger om det aktuelle nummer. 

Amiga Advis 7/98 (16. iul.-20. aug.) Amiga Advis 10/98 (15. okt.-19. nov. 


Aktuelt: 

Amiga Incorporated 

Aktuelt: 

The Millennium Bug 


Scene Nyt - Seen on the Scene 


Pianeta Amiga 


Amiga på århusiansk 


Fleecy Moss - Interview 

Anmeldelser: 

Aminet 25 


Party On! 


MajorBank 1.91 

Anmeldelser: 

Aminet 26 


Beatbox 2 


AmiCAD 


VLab Motion & Toccata 


Amiga Forever 

Kurser: 

Helt ud på Internet, del 20 


MsicManlll 


Can you IMAGINE that, del 7 


Pluto- & Neptun-genlocks 

Spil: 

Spil-bunkeren 

Kurser: 

Helt ud på Internet, del 23 


Foundation 


Can you IMAGINE that, del 10 

Andet: 

Photogenetic! 

Spil: 

Sword 


Amiga på italiensk 


Spil-bunkeren 


HALT-knap til A500/A2000 

En Læsers Tip 

Andet: 

Virus-alarm til alle Amiga’erne 

Amiga Advis 8/98 (20. aug-17. seD.) 

Amiga Advis 11/98 (19. nov.-17. dec.) 

Aktuelt: 

Ny Amiga fra Randomize 

Aktuelt: 

Amiga-opdatering 


Quickpak lever endnu 

Anmeldelser: 

Aminet 27 


Hvem er Petro? - eksklusivt interview 


Blizzard PowerPC 603+ 


AA fylder 2 år 


SoundProbe 2 

Anmeldelser: 

SysSpeed 2.6 


MathScript 


Vidi-Amiga 12 i test 

Kurser: 

Helt ud på Internet, del 24 

Kurser: 

Helt ud på Internet, del 21 


Can you IMAGINE that, del 11 


Can you IMAGINE that, del 8 

Spil: 

GunBee F99 

Spil: 

Spil-bunkeren 


Spil-bunkeren 

Andet: 

Konkurrence 

Andet: 

Noget ved Musiken 


Master of Art! - Jason Jordache 


Lydkort til Amiga 1200 


Demo or Die! 


Video & Multimedia 


Byg slev billig mono-sampler 


Opgrader din Amiga fra OCS til ECS 


Amiga på polsk 

Index 1/98-6/98 


Problemer med filsystemet... 

Amiga Advis 9/98 (17. seD.-15. okt) 

Amiga Advis 12/98 (17. dec.-21. ian.) 

Aktuelt: 

(Desværre intet) 

Aktuelt: 

Computer 98 

Anmeldelser: 

APC&TCP, volume 6 

Anmeldelser: 

Aminet Set 7 


CyberVision PPC 


Amiga Times 


PC-Task 4.4 


MetaView 


Candy Factory 


Final Writer 97 


Cycas 


AddressAssist 


Scala Multimedia MM400 


RBM-Tower 


Geek Gadgets, maj 98-snapshot 

Kurser: 

Helt ud på Internet, del 25 

Kurser: 

Helt ud på Internet, del 22 


Can you IMAGINE that, del 12 


Can you IMAGINE that, del 9 that, del 9 

Spil: 

Games Attack Vol. 1 

Spil: 

Sixth Sense Investigations 


Marblelous 2 


Forest Dump 


Spil-bunkeren 

Andet: 

Byg en blæserregulering 

Andet: 

ARexx i en håndevending 

Demo or Die! 

Amiga på Tysk 

Teknik & Elektronik 

Byg en ScanDoubler 


■ Af Michael Ljungstedt Andreasen 

Tro det eller lad være. Men 
du kan faktisk selv bygge en 
ScanDoubler for under 50 kr. 
Kravet er dog at du skal 
have en VGA-adapter. Inden 
du kaster dig ud i dette 
projekt er det min pligt at 
fortælle at du kommer til at 
“skære” en printbane over i 
VGA-adapteren. 

Nå sådan? 

Som de fleste nok ved så er Amiga’ens 
udgangssignal på 15 KHz. Det er jo 
ikke helt godt hvis man vil køre med en 
VGA-skærm. VGA-skærmen kører 
med en frekvens på 31 KHz. Svaret er 
en ScanDoubler. ScanDoubleren om¬ 
danner de 15 KHz til 31 KHz uden at 
Amiga’en eller VGA-skærmen går ned. 

Et lille indkøb! 

Skriv ned! For her er hvad du skal 
bruge: 

1 x 74LS123 

2 x lOnF 

1 x trimmer å 2K 
1 x trimmer å 5K 
1 x 100nF 

3 x modstande ålK 
3 x BC547 

1 x omskifter 
1 x printplade. 

Dette er hvad du skal bruge. Til min 
ScanDoubler lavede jeg selv en print¬ 
plade som jeg ætsede. Du kan købe en 
printplade med huller i hvis du ikke har 
jernklorid til at ætse med. 

Samle-tid! 

Har du købt ind? Jeg gætter på ja! Start 
med at montere IC’en (74LS123). Der¬ 
efter monterer du alle kondensatorerne. 
Monter trimmerne og til sidst transi¬ 
storerne og modstandene. Alt i alt er 
det ikke så svært. 

VGA-adapteren skal åbnes! 

Her skal du stoppe hvis du ikke vil 

have at garantien på VGA-adapteren tionen (fig. 1). På dit print bør der være 
skal brydes. en lille hvid trekant. Tag en spids kniv 

Start med at skrue den op. Tag og skær banen over. Derefter ridser du 

kabinettet af den. Inden i sidder der en forsigtigt på printbanen for at afisolere 

IC og en kondensator. Følg illustra- banen så du kan lodde på den. 


Fra VGA til ScanDoubler. 

Nu skal alle ledningerne forbindes til 
VGA-adapteren. Følg illustrationen 
(fig. 2) og lod ledningerne fast på de 
viste steder. Pas på du ikke kortslutter 
noget, der kan ødelægge din Amiga. 

Justering! 

Der er to steder du skal justere. Start 
med at justere trimmeren på 2K. Juster 
til du får billedet til at blive så roligt 
som du nu kan få det. Derefter justerer 
du trimmeren på 5K. Juster til billedet 
bliver helt roligt. Hvis billedet ikke er 
helt roligt, så prøv at justere på trimme¬ 
ren på 2K. Juster mellem de to trim- 
mere til billedet er perfekt. 

Sådan!!! 

Det er en god ide at bygge ScanDoub- 
leren ind i en kasse, så den ikke kom¬ 
mer noget til, eller bliver kortsluttet. 

Du skulle nu være ejer af en (forhå¬ 
bentligt) vel fungerende ScanDoubler. 

NB: Amiga Advis er ikke ansvarlig 
for eventuelle følgevirkninger af et 
forkert samlet byggesæt eller dårlige/ 
fejlagtige lodninger. □ 



ngel af læserbilleder eller ti^pe er 

REBOL 

Del 1: Introduktion 


■ AfOle Friis Østergaard 

Har du tit gået og tænkt på at 
det kunne være sjovt at lære 
at programmere, men er du 
aldrig kommet videre end til 
tanken? Så er det med at 
kridte støvlerne, for nu har 
du endelig chancen! Det 
rimer jo næsten<\#8230> 

REBOL er et nyt programmeringssprog 
som er specielt velegnet til nybe¬ 
gyndere ud i programmeringens kunst. 
Det betyder også at hvis du vil lære at 
programmere, så er REBOL et godt 
sted at starte. 

Denne første artikel i REBOL-serien 
vil kun diskutere de forskellige sider af 
REBOL, og altså ikke for alvor komme 
ind på selve udformningen af pro¬ 
grammer i REBOL. Men forhåbentligt 
giver artiklen dig lyst til at følge med i 
de kommende afsnit i artikelserien! 

Hvad kan REBOL bruges til? 

Når man skal fortælle om et nyt pro¬ 
grammeringssprog, foregår det nærmest 
altid ved at man sammenligner det med 
andre eksisterende programmerings¬ 
sprog. På sin vis er dette måske uret¬ 
færdigt over for REBOL, men det må vi 
så bare finde os i. 

Du kender måske lidt til eksisterende 
programmeringssprog, evt. ARexx. 
ARexx er et lille “script-sprog” som 
kan få andre programmer til at arbejde 
sammen. REBOL er også noget der 
ligner et “script-sprog”, men en væsent¬ 
lig forskel på REBOL og ARexx er at 
REBOL ikke (i den nuværende version) 
kan få andre programmer til at arbejde 
sammen. Til gengæld er REBOL meget 
lettere at forstå og flottere skruet sam¬ 
men end ARexx. 

At REBOL ikke kan få programmer 
til at arbejde sammen, er en kedelig 
begrænsning. Ikke desto mindre er jeg 
ret sikker på at det er noget som 
REBOL-folkene nok skal få gjort noget 
ved engang i fremtiden. 


Hvor ARexx’ virkelige styrke ligger 
i at det kan udvide sit “ordforråd” gen¬ 
nem eksterne programmer, har REBOL 
en masse rigtig smarte funktioner 
indbygget, og det hele hjælpes også på 
vej af et enkelt, robust design. Ting 
som før var omstændige at lave i et 
programmeringssprog, såsom f.eks. at 
sende et e-brev, kan klares med en 
enkelt kommando i REBOL. 

Hvor stort set alle andre programme¬ 
ringssprog er designet med hensyntagen 
til programmører, er REBOL lavet til 
brugere. Det betyder at begyndere 
meget hurtigere vil kunne skrive avan¬ 
cerede programmer i REBOL, og sam¬ 
tidigt vil erfarne programmører heller 
ikke have problemer med at vænne sig 
til REBOL. 

Enkelhed 

En af hovedidéerne i REBOL er enkel¬ 
hed i designet. Det er også noget man 
mærker til når man først kommer i gang 
med at programmere i det. 

De værdier man kan udtrykke i 
REBOL, kan være af mange forskellige 
typer. Disse typer kaldes normalt for 
“datatyper”. REBOL har flere ind¬ 
byggede datatyper end de fleste andre 
sprog - der er bl.a. heltal, flydende 
komma-tal, binære tal, tekst, tid, datoer, 
penge, e-postadresser, filer, URL’er, 
tupler, logiske værdier, funktioner og en 
værdi som betegner “ingenting”. Sidst¬ 
nævnte skal jeg nok forklare brugen af 
næste gang. 

Mængden af alle disse datatyper kan 
umiddelbart virke overvældende, og... 
hvorfor dog gøre begynderens liv så 
surt med alle disse? Du behøver dog 
ikke at bryde din hjerne med de data¬ 
typer du ikke kender endnu - de er der 
bare, og de står til din disposition når 
du engang får brug for dem. Faktisk 
behøver man tit ikke at tænke nærmere 
over det når man bruger værdier af en 
bestemt datatype, for REBOL bruger 
dem næsten helt på samme måde som 
vi mennesker normalt gør “i det virke¬ 
lige liv”. 


Værdier af de nævnte typer kan 
grupperes i blokke eller i objekter. Med 
REBOL’s objekter kan man lave 
■objekt-orienterede programmer, et fag¬ 
udtryk du nok har hørt mange gange i 
løbet af de sidste par år. Objekt-orien¬ 
teret programmering er dog noget jeg 
vil vente lidt med at komme ind på, 
men bare rolig: Du skal nok lære hvad 
det går ud på. 

Alt det ovenstående lyder nok ret 
kompliceret, men... der er rent faktisk 
ikke særlig meget mere at sige om det 
end hvad der står ovenfor. Så læs det 
igennem et par gange til du forstår det, 
og du er allerede godt på vej til at blive 
en god REBOL-programmør! 

Brugervenlighed 

Som sagt er REBOL designet til 
brugere, og derfor skal det også være 
nemt at bruge. Vil du skrive “Hej” på 
skærmen, så er flg. linie nok: 
print "Hej" 

“print” er en funktion som er ind¬ 
bygget i REBOL. Den kræver en enkelt 
parameter, som i dette tilfælde er “Hej”. 
Anførselstegnene omkring Hej for¬ 
tæller REBOL at Hej er en tekst. Her 
har vi altså, næsten uden vi ved af det, 
at gøre med en datatype, nemlig typen 
tekst. 

Vil du sende et e-brev til 
ole J@post3.tele.dk med en lille hilsen, 
så bare skriv 

send ole fSpost3.tele.dk "Hej med 

dig!" 

(Dette kræver selvfølgelig at du har 
en fungerende Internet-forbindelse og 
samtidig er koblet op til din Internet¬ 
udbyder). oleJ@post3.tele.dk er en e- 
postadresse, altså en værdi af typen e- 
postadresse. Igen: Det er ikke noget vi 
tænker nærmere over. 

Frihed 

I REBOL kan langt de fleste ting gøres 
på mange forskellige måder. Har man 
f.eks. en blok med et antal elementer og 
vil have det fjerde element, er der bl.a. 
flg. 3 måder at få det på: ► 

1: pick blok 4 
2: fourth blok 
3: blok/4 

Hvilken metode du bruger, er helt op 
til dig selv - de er alle præcis lige gode. 

Platformsuafhængighed 

Den nuværende udgave af REBOL er 
100% platformsuafhængig. Det betyder 
at uanset hvad du laver af programmer i 
REBOL, så vil det køre lige korrekt på 
alle computerplatforme som kan køre 
REBOL-fortolkeren. Rt. omfatter dette 
foruden Amiga bl.a. Windows-pc’er, 
Macintosh, Linux-maskiner, Sun- 
maskiner og Silicon Graphics- 
maskiner, og listen vokser konstant. 

Dette betyder at de programmer du 
laver i REBOL, kan bruges på et 
enormt antal maskiner. Og hvis du lige 
skal lave et program til skolens Win- 
dows-pc, kan du gøre det i ro og mag 
hjemme foran Amiga’en. 

Platformsuafhængigheden har dog 
også den ulempe at du f.eks. ikke kan 
køre eksterne programmer fra REBOL, 
og det kan ærligt talt godt være lidt fru¬ 
strerende af og til. 


Kig i andres programmer 

REBOL-programmer gemmes i ganske 
almindelige tekstfiler som du kan 
redigere i en tekst-editor. Der er ingen 
andre måder at gemme REBOL- 
programmer på, og derfor kan du frit gå 
ind og kigge i andre folks programmer. 
På præcis samme måde som du kan gå 
ind og aflure andre folks hjemmeside¬ 
design. 

Selvfølgelig begrænser dette også 
REBOL’s kommercielle potentiale, for 
hvordan kan man sælge et REBOL- 
program hvis alle og enhver kan se 
kildekoden? Derfor kommer der nok 
også engang i fremtiden en løsning på 
det problem. 

Hent det nu 

For at få fat på REBOL skal du have 
adgang til Internet. Gå til 
http://www.rebol.com og hent Amiga- 
versionen af fortolkeren og installér den 
på dit system. 

At hente og bruge REBOL er helt 
gratis. Du kan også godt købe en 
version af REBOL med en lækker bog, 


men det er helt op til dig selv. Denne 
bog er meget rar at have ved hånden, 
men den indeholder ikke noget som 
ikke er frit tilgængeligt i form af 
HTML-dokumenter fra REBOL- 
hjemmesiden. 

Næste gang går det løs 

I næste nummer af Amiga Advis går vi 
så stille og roligt i gang med at lave 
nogle rigtige programmer i REBOL. 
Forvent ikke at vi laver et kæmpe 3D- 
bilspil eller lignende, for det gør vi 
ikke. Man skal lære at kravle før man 
kan gå, og de første mange artikler i 
denne serie går ud på at lære dig at 
kravle. 

Vi ses! □ 


REB 


: ] 


A messaging language designed tor netvvorks and the Intern 



■ I mangel af PD Bornholm’s reklame har vi fået 
denne plads i overskud, og da denne plads svarer 
til 1 1/2 spaltebredde, passer det dårligt i 
forbindelse med en artikel. 

Derfor vil vi bruge denne plads til at offentlig¬ 
gøre din hjemmeside-adresse på. Det eneste du 
skal gøre er at sende adressen til os som e-post, 
nemt ikke. 

Men du er da også velkommen til at sende et 
brev til postkassen, et billede eller noget til køb- 
salg-bytte ved samme leglighed. 

Med venlig hilsen 

Can you IMAGINE that 

Del 13: Sammensatte objekter 


■ Af Leif Mortensen 

Noget om Edges og hvad de 
også kan bruges til. 

Vi ved jo allesammen at et objekt 
består af punkter, streger og trekanter. 
Men hov... i Mode-menuen er der fire 
former, nemlig Points, Edges, Faces og 
LINES. Hvad er forskellen på en Edge 
og en Line? 

Svaret er: Der er ingen. Det er kun 
måden de bliver lavet på. Hvis man 
starter med at Add’e en akse, kan man 
gå videre ved at Add’e nogle Points. 
Disse Points kan så forbindes med 
Edges. Hvis man istedet for brugte Add 
Lines, så laver man både Points og 
Edges i samme arbejdsgang. Smart 
ikke? 

Når man så har lavet omridset at 
figuren skal der nogle trekanter, Faces, 
på for at objektet bliver synligt, og det 
er jo noget af et pillearbejde. En måde 
at gøre det nemmere på er Slice, som 
blev beskrevet i et af de første afsnit. 

En anden måde, ja, faktisk en helt 
anden arbejdsgang, kan bruges hvis det 
drejer sig om to objekter der skal sam¬ 
menføjes med hinanden. Her tilbyder 
Imagine to menupunkter under Func- 
tions, nemlig Set Edge Line og Fill to 
Edge Line. 

Lav et testobjekt 

Gå ind i Detail Editor’en og vælg 
Object/Add/Primitive/Tube. Tryk bare 
OK til de givne værdier. Når tuben er 
tegnet op, Pick’er du den, og laver en 



kopi med Object/Copy og flytter den 
første tube lidt nedad i Front-vinduet, 
tryk M og flyt den og slut af med mel¬ 
lemrumstast. Med Object/Paste får du 
en tube til og de to tuber placeres i for¬ 
hold til hinanden som på billedet. 

De to objekter skal nu blive til et og 
det sker jo ved, at de multipick’es. Hold 
Shift nede mens du Pick’er dem efter 
hinanden. Når de begge er blevet blå 
forenes de med Object/Join. 



Det er måske en meget god ide, at 
gemme dette udgangsobjekt til senere 
genbrug, man ved jo ikke hvad der 
sker... 

Nu vælges Mode/Pick Edge og lige 
efter Mode/Pick Method/Drag Box og 
mens Shift holdes nede trækkes et kva¬ 
drat om den øverste række Points på 
den nederste tube. Se billedet. 



Når alle punkterne er Pick’et - og 
pas på at du ikke får nogle med af den 
øverste tube - vælges Function/Set 
Edge Line. 

Klik med musen et sted i vinduet, så 
du af-Pick’er punkterne igen. 

Så laver du det samme med de 


nederste punkter i den øverste tube, kig 
igen på billedet 



men denne gang afsluttes med Func- 
tion/Fill to Edge Line og viola, straks 
bliver afstanden mellem de to tuber 
fyldt ud. 

Hvis det ikke sker i perspektiv¬ 
vinduet (det gør det ikke hos mig), så 
klik bare en gang i dette vindue, så 
bliver det optegnet igen. 



Nu er det jo ikke den store kunst, at 
lave sådan et knæk, men hvis det er to 
mere komplicerede objekter der skal 
samles, kan det blive en meget påskøn¬ 
net funktion, og for at vise det tager vi 
lige fremgangsmåden en hurtig gang til, 
denne gang med en kugle og en tube. 


— 

Uens objekter 


□rag Bok 

iwwK/\M' 
m/\m/\, _ 

W\AA7v\A/3 

TOvwwl 

Pick kuglen og set Mode/Pick Points. 
Afmærk disse punkter med Drag Box 
og multipick og slet dem med Object/ 
De le te. 



Join de to objekter. 

For at få pick’et disse uregelmæssigt 


fordelte Points bruges Mode/Pick 



Method/Lasso. Her holdes venstre 
museknap nede imens man tegner en 
streg omkring de punkter der skal 
Pick’es, mens Shift også holdes nede. 
Se efter i Right-vinduet, at du får alle 
de punkter med, der danner hullet. 

Slut med Functions/Set Edge Line. 


Hj|!!l 

! 

r 


BiH 

1 

M 



Her Pickes tubens ende og der slut¬ 
tes med Function/Fill to Egde Line. 
Som det ses behøver der ikke at 



kt tr t<. k>»f.. ktr l.p k«<lr»w fta»ndkr»hU«Ict i 

være lige mange punkter i de to objek¬ 
ter. Funktionen finder selv ud af at lave 
beregningerne til at forbinde de punkter 
der er, hvilket jo er en stor lettelse. 

Det var alt for denne gang, vi ses i 
næste måned. □ 


Konkurrence 


■ Så er det igen blevet tid til 
en konkurrence her i Amiga 
Advis. 

Konkurrencen kan deles op i 
to kategorier. 

Kategori et: 

Som sikkert alle ved er computer¬ 
verdnen fyldt med forkortelser, nogle 
mere kendte end andre. I denne del af 
konkurrencen gælder det om at 
oversætte nogle forskellige forkortelser 
(gerne så mange som muligt). 

Det gælder naturligvis ikke om at 
finde de rigtige forkortelser, men 
derimod alternative oversættelser. 

F.eks. “IBM = I Blame Microsoft”. 

Kategori to: 

Har I læst eller hørt om en eller anden 
mærkelig historie fra den virkelige 
computerverden, så skriv den ned og 
send den til os. 


Der må meget gerne følge noget 
dukomentation med som f.eks. en 
hjemmeside hvor historien kan bekræf¬ 
tes, men det er ikke strengt nødvendigt. 

Historien skal nedskrives - det er 
ikke nok bare at sende en hjemmeside¬ 
adresse hvor en given historie er at 
finde. 

F.eks. læste jeg engang en historie i 
en af de landsdækkende avisers com¬ 
puter-tillæg om to ingeniører der var 
blevet fyret fra Intel. 

De to ingeniører skulle i forbindelse 
med et design af en Intel-CPU have lagt 
transistorerne (jeg tro nok det var dem) 
sådan at de et sted havde dannet teksten 
BIL SUX. 

Man kan naturligvis deltage i begge 
kategorierne. 

Vinderen af hver kategori får som 
præmie en officiel Amiga Boing-muse- 
måtte. 


Sidste frist for deltagelse i konkur¬ 
rencen er 4/2-99, og man kan naturlig¬ 
vis både sende sine forslag via alminde¬ 
lig post eller e-post. 

Bare husk at hvis I sender med al¬ 
mindelig post skal vi have det på 
diskette, gemt som ascii-tekst, samt at 
det skal være os i hænde den 4/2. 

Amiga Advis 
Jernbanevej 47 
4450 Jyderup 
Amigaadvis@vestnet.dk 

Lige til sidst 

Jeg har lovet Søren fra Vestnet at jeg 
ville gøre opmærksom på at adressen 
www.Amiga.dk har fået en søgema¬ 
skine hvor man kan påkoble sin hjem¬ 
meside. 

Så er det bare om at finde stedet og 
påhæfte sin hjemmeside. □ 

- Hev... det kører...? 



■ Af Morten Skov 

Først fik jeg spillet, så 
virkede det ikke. Så fik Jan 
spillet, så virkede det ikke. 

Så tog vi det med til Aars, så 
virkede det. Men sådan er 
der jo så meget... 

Jeg havde engang en shaker... 

Samba World Cup var et pænt stykke 
tid undervejs, men hvis jeg husker min 
Amiga-spilhistorie rigtigt, så er det ikke 
det første i rækken. Der har tidligere 
været andre Samba-spil. Hvordan de så 
helt præcist har været, ved jeg ikke. 
Hvad jeg ved, er at Samba World Cup 
både indeholder en arcade-del og en 
manager-del. 

Man kan både spille med landshold 
og med klubhold. Når man spiller med 
landshold, er det nu ret begrænset, hvad 
man kan gøre. Der er mulighed for at 
spille VM og EM, men så er det vist 
også det. Når man spiller med klub¬ 
hold, har man anderledes flere mulig- 


Inden man går i gang, kan man 
ændre spillernavne, klubnavne eller 
indstille holdenes farver. Når alt er 
valgt, kommer man frem til hoved¬ 
menuen, hvor der er masser af ting at 
ordne. Der er mulighed for at købe 
spillere, bygge stadionet større, checke 
dine spillere, sætte holdopstilling, sørge 
for træningen, tage et smut i trænings¬ 
lejr og endelig ordne sponsorater. 

Den sidstnævnte fortjener faktisk 
lidt ekstra spalteplads. Det er nemlig 


ikke helt almindelige sponsorer, man 
finder her. I min første sæson traf jeg 
for eksempel aftale med Bambung om 
reklame på min trøje. Forstår I den? 
Bam-Bung? Godt, men det bliver 
værre! På mine bander valgte jeg blandt 
andre et kreditkort ved navn Pisa. Og 
når det drejer sig om at se godt ud, så 
kommer mine spillere ind på en første¬ 
plads. Træningsdragt fra Prima, træ¬ 
ningstøj fra Adihash og smarte sko fra 
Mike. - Jo, det så godt ud. ► 



Udviklet/Udgivet af: 

Sayonara Software 
Udlånt af: 

Kiwi Multimedia 
Krav: 


Anbefal 
• AG. 
Pris: 


heder. Der er hold fra mange lande, 
såsom Tyskland, England, Holland og 
Italien. 


Samba World Cup 

Nå, men jeg fik sat det hele op, og 
sat nogle ungdomsspillere i gang og 
hvad ved jeg... så hoppede jeg i gang. 
Der kom en liste op med alle kampene, 
og jeg trykkede på play-knappen. Et 
lille ur startede og resultaterne dukkede 
frem efterhånden som tiden gik. Også i 
min kamp. Nå! Jeg troede ellers, at man 
selv kunne spille? Men hvordan? Jeg 
havde ingen manual modtaget... enten 
fordi Kiwi ingen havde sendt til Jan 
eller fordi Jan var fedtet. Begge mulig¬ 
heder syntes lige sandsynlige. 

...den virkede ikke... 

Nå, jeg fandt ud af det efter et stykke 
tid. Men skal trykke på fodbolden ved 
siden afens kamp. 

Jep, så bliver ens resultat ikke ud¬ 
regnet, så får man selv chancen for at 
afgøre det. Man skal lige vente på, at de 
andres kampe bliver regnet færdig og 
så er man klar. 

Nuvel, jeg greb mit joystick og 
gjorde mig klar. Kick off! Føj for pok¬ 
ker! Det går stærkt! Jeg skulle virkelig 
være oppe på mine tæer, for at klare 
mig her. Nå, jeg overlevede det første 
stykke tid, og havde rimeligt styr på det 
hele, da modstanderne pludseligt væl¬ 
ger at sparke på mål. Meget langt ude¬ 
fra. “Pyha,” tænkte jeg. “Det skud er alt 
for blødt. Det rammer jorden mange 
gange inden den når min sikre mål¬ 
mand.” Min kæbe ramte gulvet med et 
højt dump. Der var sandelig ikke meget 
samba over min målmand. Faktisk var 
der ikke meget over ham overhovedet. 
Manden stod urokkeligt fast, mens 
bolden trillede over stregen knap et par 
pixels fra ham. 

I det hele taget er målmændene det 
store spørgsmålstegn i Samba. Ok, der 
er nogle andre, men dem skal jeg kom¬ 
me tilbage til. Men altså, Keeperne i 
Samba har det med nogle gange at 
hugge det mest utrolige, men for det 
meste står de bare stille. Og det koster 
altså nogle irriterende mål. 

Nå, mens vi er ved det, så kan vi lige 
så godt få det overstået! Lyden er ræd¬ 
selsfuld! Spillet praler af sin kommen¬ 
tatorlyd, det skulle det lade være med, 
skulle det! 

Kommentatorene lyder præcis, som 
om de har stået med hovedet i en gryde 
med en båndoptager! Måske er det lidt 
hårdt, men når nu lyden er et sted, hvor 
man i hver fald kan hamle op med 
Playstation og pc. Det kræver ingen 
hurtige 3D-tricks. 


Men en anden ting (ja, der er flere), 
når man spiller kampene, så er det fuld¬ 
stændigt ligegyldigt, hvilke karakterer 
dine spillere har. Under kampene er der 
kun en ting, der tæller. Hurtighed! Få 
dig et hurtigt hold og du burde være i 
stand til at nå langt. Og her kommer vi 
så til en anden anke. Jeg er ikke over¬ 
bevist om, at det hjælper noget. Altså, 
ens taktiske indgreb og ændringer. Jeg 
er ikke overbevidst, om den måde spil¬ 
let udregner sine resultater på. 

KONKLUSION 

Som en afsluttende konklusion kan jeg 


næppe anbefale Samba World Cup. Det 
er et lidt typisk Amiga-spil for tiden. 
Mange gode intensioner og idéer. Det 
er bare ligesom om at det smutter lidt 
for udviklerne til sidst. Det er synd at 
man bruger tid på at lave nydelig 
grafik, og så glemmer at bevæge mål¬ 
manden. 

Åh ja, en sidste spændende ting. Når 
man vælger sprog, kan det stort set 
være ligemeget, om man vælger tysk 
eller engelsk. Halvdelen af orderne er 
ikke oversat fra tysk alligevel. 

Suk... □ 



»■M« 

Spil-bunkeren 

— Hvor bliver de af W. 



■ Af Jan Kronhøj Larsen 

For et par numre siden 
tegnede tingene lyst for spil¬ 
udgivelserne for Amiga’en 
med bl.a. udsigt til et par 
store spil-udgivelser. 

Men indtil videre lader de sig 
vente lidt, derfor 
underoverskriften - Hvor 
blev de af???”, men skal 
man tro Amlga Format er der 
kommet nogle. 

De få men rå 

November var måneden hvor Napalm 
skulle komme. Den blev dog ligesom 
de fleste andre spil-udgivelser forsinket 
lidt, og den er tilsydenladene blevet 
forsinket yderlige “lidt”. 

Men som ClickBOOM siger vil de 
ikke frigive deres Napalm før den er 
helt iorden, hvilket jo er en “helt i 
orden” indstilling at have, da små ånds¬ 
svage fejl kan ødelægge selv det bedste 
spil. 

Når man så retter disse fejl, og 
måske lige skal lave en mindre for¬ 
bedring, kan andre problemer dukke op 
som følge af disse rettelser/forbed¬ 
ringer. Så det er nok en begivenhed 
man må acceptere i forbindelse med en 
spil-udgivelser, ja, vel i forbindelse 
med software-udgivelser i al alminde¬ 
lighed. 

Hvilket spil er det så vi venter på af 
de store? Som nævnt tidligere i teksten 
her er en af dem jo Napalm som jeg vist 
ikke behøver at gå nærmere ind på, vel? 

Af andre større spil som var sat til 
udgivelse her før jul kan jeg bl.a. 
nævne Shadow ofthe 3rd Moon 2 som 
der desværre er sat spørgsmålstegn ved 
om det overhovedet kommer - dette er 
dog kun et rygte, og lad os håbe at det 
bare bliver ved med at være et sådant. 

Men i den foregående tid har vi også 
kunnet notere os at flere nye spil af den 
lidt finere karat er dukket op som kom¬ 
mende spil, og flere af disse er i for¬ 
vejen udkommet på andre platforme 


hvor de har bevist deres værd. Her 
tænker jeg naturligvis på titlerne Z fra 
ClickBOOM, Settlers 2 fra Titan Com¬ 
puter og Wipeout 2097 fra Digital 
Images. 

Men vi venter naturligvis også 
spændt på rene Amiga-titler som Space 
Station 3000, Virtual GP, Phoenix, 
Golem, Forgotten Forever, Gilbert 
Goodmate, Tales from the Heaven 
m.m. 

Ja, listen er efterhånden lang, og det 
er jo meget godt så længe at de også 
bliver færdige på et tidspunkt og de 
færdige titler bliver erstattet med nye 
titler. 

Bliver de så færdige på et tidspunkt? 
Ja, trods den noget negative under¬ 
overskrift er det ikke så slemt fat endda. 

Færdige titler 

Tros det at vi her på bladet ikke har 
været nok om os med de nyeste spil¬ 
anmeldelser er der udkommet nogle 
flere spil end som så, hvis man skal tro 
de udenlandske Amiga-blade. 

I sidste nummer kunne jeg nævne to 


titler, nemlig Vulcanology-cd og Eat 
the Whistle. 

Denne gang er der tale om Max 
Rally, Olo Fighter samt et par cd’er 
fyldt med Quake- levels. 

Max Rally er, som navnet antyder, et 
bil spil hvor løbene ses ovenfra, og 
meget mere er der ved ikke at sige om 
den. Om ikke andet må det vente til en 
senere anmeldelse. 

Olo Fighter er et rigtigt aktion-spil 
hvor du med de mærkeligste kryb skal 
slås med andre kryb og traditionen tro i 
sådan nogle kampsport-spil kan de 
forskellige kneb. Det er jo også ved at 
være et stykke tid siden at et rigtig 
K.O.-spil er kommet til Amiga’en, så 
velkommen til. 

Sidst, men ikke mindst, er der jo 
kommet flere cd’er med ekstra baner og 
grafik til Quake, og det er jo ikke det 
værste, med adskillige 1.000 ekstra- 
baner. 

Men vi mangler desværre stadigvæk 
PPC-udgaven af Quake som Click¬ 
BOOM desværre har valgt at ikke ud¬ 
give. ► 

Dette er meget syndt for spillet, da 
det ikke kommer rigtigt til sin ret på en 
060 CPU, men lige mangler den sidste 
fart, specielt når man nu har 1.000 
ekstra-baner at gennemføre og et PPC- 
kort. Øv! 

Spil på vej 

Som nævnt er det også vigtigt at den 
før omtalte liste bliver fyldt op af nye 
titler, så dem må vi nok også heller 
kigge på. 

The Last Seal er et adventure-spil i 
Lucas Art-stilen og bliver udviklet af 
ANCOR. 

Som du lige har regnet ud er det her 
et “rend-rundt-og-find-ud-af-en-masse- 
forskellige-ting”-spil, men man kan 
også komme ud for at skulle spille 
nogle mere aktionprægede scenerier. 
Ellers vil spillet blive tilsat lidt ray- 
tracede baggrunde, tale samt video¬ 
sekvenser, sådan som nu et moderne 
spil skal have. 

Diabio’s Land er et arkade-adven- 
ture-spil hvor du naturligvis har fået 
tildelt rollen som den der kan rede The 
Land of Hastor fra dommedag, ond¬ 
skabens terror m.m. Spillet gennem¬ 
føres med en figur der undervejs finder 
bedre våben, forskellige ting samt 
møder forskellige figurer som afhæn¬ 
gigt af forskellige faktorer enten kan 
ende som din fjerne eller din ven. 

Spillet bliver udviklet af Digital 
Dreams Entertainment som også har 
noget så usædvanligt som et politi-real- 
time-strategi-spil. Her er du så politi¬ 
bossen der skal sørge for at byen er et 
sikkert sted at være. (Arbejdes-) opga¬ 
verne kan spænde lige fra simple tyve¬ 
knægte til nakohandlere og terrorister. 

Så er du en af dem der mener at 


kriminaliteten kan bekæmpes på en 
bedre og mere effektiv måde, har du her 
spillet i form af MegaPolice til afprøv¬ 
ning af om det nu også virker. 

Tidens 3D 

Som skrevet i Kort Nyt er 3D-grafik- 
kortet til phase5’s A1200 PPC-kort nu 
tilgængeligt. Picasso-kortet få nu også 
snart en 3D-udvidelsesmulighed og 
H&P Warp3D-software til udnyttelse af 
de pågældende 3D-chips er ligeledes 
klar. 

Alt i alt ser det lovende ud for de 
kommende spil, og der er vist et par 
stykker hvor det bestemt ikke vil skade 
hvis de gjorde brug af disse 3D-grafik- 
muligheder. 

F.eks. kan jeg sagens forstille mig 
Wipeout 2097 køre lige så godt som på 


en Sony Playstation , hvis ikke bedre, 
såfremt dette spil bruger disse 3D- 
muligheder samt PPC-kortet. 

For slet ikke at nævne Tales from 
the Heaven , der er et 3D-platform spil 
hvor du i deres demo-spil-udgave skal 
hoppe fra jordklump til jordklump, og 
det hele foregår naturligvis i luften. 

Kameraet der følger dig drejer rundt 
om dig sådan at du hele tiden kan se 
hvordan dit næste spring skal foretages, 
uanset om dette spring skal tages mod 
nord, syd, øst, vest eller mellem disse 
retninger. 

Men en generel understøttelse af 
3D-chipsene vil naturligvis give langt 
de fleste spil løft til et mere 
tidssvarende stade og kan kun gavne. 

Sidst men trist 

Digital FX Entertainment er gået kon¬ 
kurs og dermed kommer vi ikke til at se 
mere til Wasted Dreams. 

Det er jo trist, sådan da, for i stedet 
for har Digital Dreams Entertainment 
overtaget materialet fra Wasted Dreams 
som meget gerne skulle dukke op igen 
under navnet Distant Dreams, som 
udover nogle få ændringer kommer til 
at ligne Wasted Dreams. 

Om Digital Dreams Entertainment 
består af de samme personer som var 
med i Digital FX Entertainment og 
“FX” pga. konkursen er blevet ændret 
til “Dreams” skal jeg ikke kunne sige. 
Men det må formodes at “Dreams” er 
det eneste der er tilbage efter en kon¬ 
kurs. □ 

Husk når I skriver til os at sende brevet på 
diskette eller evt. som e-post - og helst som 
ASCII. PC- og Mac-formaterede disketter 
accepteres også. 

Bemærk at det i visse tilfælde kan tage lidt tid at 
hente oplysninger således at dit brev måske først 
kommer med et nummer senere. 

Siamese System 

^^Hej Amiga Advis! 

• Først og fremmest vil jeg gerne takke jer for et utroligt 
godt blad, som forhåbentligt fortsætter med at komme i lang, 
lang tid endnu. 

Her kommer så den egentlige grund til, at jeg skriver til 
jer: 

Jeg har tænkt på at sætte min Amiga i netværk med den 
pc, som jeg snart regner med at købe (grund: jeg skal ud¬ 
dannes til datamatiker, og jeg tvivler på, at der vil blive brugt 
Amiga’er til undervisningen - desværre! - og så kan jeg også 
spille net med min bror, som allerede har en pc). Jeg vil 
bruge Siamese System RTG 2.5 og et Ethernet netværks-kort 
til dette. 

Da jeg har en almindelig Amiga 1200, bliver jeg nødt til at 
bruge en PCMCIA-løsning, men jeg har en SCSI-kontroller 
til at sidde i min PCMCIA-port. 

Dette betyder, at jeg bliver nødt til at sætte mit cd-rom- 
drev i pc’ens kabinet. Jeg ved, at man kan få adgang til 
pc’ens drev igennem Siamese System-softwaren, men - og 
her kommer så mit spørgsmål - kan jeg bruge cd-rom-drevet 
på samme måde og til det samme, som da den var tilkoblet 
Amiga’en direkte? Kan jeg se de respektive filers ikoner? 
Hvis ikke - findes der da et alternativ, hvis man ser bort fra 
en PCMCIA- og Zorro-løsning? 

Venlig Hilsen 
Søren Vestergaard Bjerg 


Registreing hos Telia 

^^Hej AmigaAdvis. 

• I A A nr 11/98 var der en kommentar til de forskellige 
Internet-udbydere. Ved Telia stod der at man er nødt til at 
ringe til dem for at registrere sig som ny bruger. Det er ikke 
nødvendigt. Jeg har selv brugt en demo af AWeb til at 
registrere mig med, da hjemmesiden bruger java-script. Det 
fungerede fint, det eneste problem jeg har haft er opsæt¬ 
ningen af Yam. Yam bruger nemlig automatisk det navn der 
er før @’et i ens adresse som “User ID” i POP3-opsæt- 
ningen, men det er POP3-kontonummeret man skal bruge. 

Teddy Carlsen, Viborg. 


f He J Søren. 

• Vi har desværre ikke nået at afprøve ret meget i Siamese 
System, da vi var lidt i tidspres, så jeg kan kun gætte på at 
ikoner osv. vil fremkomme korrekt - det er trods alt en del af 
filosofien bag systemet; at udveksle alle ressourcerne. Ellers 
kan det nok klares med en passende DOS-driver. 

Men der faktisk hele tre måder at forbinde Siamese 
System på, nemlig via netkort (som du nok ikke har siden du 
spørger), via seriel-porten (som er temmelig langsom), eller 
- og nu kommer det interessante - via en SCSI-port. Dette er 
desværre heller ikke dækket af vores forsøg, men jeg er 
overbevist om at denne løsning vil virke og sikkert også være 
den mest optimale for dig, forudsat naturligvis at pc’en også 
har en SCSI-kontroller... 

Peter, Amiga Advis 


— 

Få dig en ægte Multimedia Computer 


Hvad med en 1200: 

• MC68020 CPU 

• 2 Mb 32-bit Ram 

• Stereo-lyd 

• IDE/AT-controller 

• AGA-grafik (16 mili. farver) 

• Amiga OS 3.1 

• Amiga Magic software-pakke 




Eller måske en 4000T: 

• MC68040/060 CPU 

• 6 Mb 32-bit Ram 

• Stereo-lyd 

• Fast SCSI Il-controller 

• 1 Gb SCSI II Harddisk 

• 5 Zorro I Il-slots 

• AGA-grafik (16 mili. farver) 

• Amiga OS 3.1 

• High Tower-kabinet 

• Amiga Magic software-pakke 

• Scala MM300 



OK - hvad så med en Millinnium: 

• Valgfri CPU, RAM m.m. 

• 200 MHz 603e+ CPU 

• Al 200 Motherboard 

• Stereo-lyd 

• IDE/AT-controller 

• AGA-grafik 

• Amiga OS/WB 3.1 

• RBM Tower-kabinet 


En eller flere af ovenstående computere føres af følgende forhandlere: 
Betafon - 33 14 12 33 • Kiwi Multimedia - 47 38 96 39 



Der tages forbehold for trykfejl og systemændringer. 


exe. 















Køb-salg-bytte 

■ Reglerne for annoncering i “Køb- 

4 x Speed cd-rom, 64 MB ram 

salg-bytte” er simple: 

1,4 GB IDE Harddisk 

Pirat-kopier og kommerciel handel 

AMIGA 1438 Multisync. Monitor 

er bandlyst. Der skal angives pris (ved 

Amiga-Magic software pakke + en 

salg), navn og tlf.-nr. el. adresse (evt. 

god stak cover CD’er 

e-post) samt anføres om det drejer sig 

Til den sindssyge pris af: 8.500 kr 

om køb, salg el. bytte. Annoncerne 

eller højeste bud! (Ny pris: 18.000 kr.) 

skal være os i hænde senest d. 1. i 

P.S. Jeg forlader ikke Amiga’en, jeg 

den måned bladet udkommer. 

har bare virkelig brug for penge! 

Vi påtager os intet ansvar overfor 

Thomas, 9811 73 09 

eventuelle skrivefejl. 

Chickendogg@Hotmail.com 

SÆLGES; 

KØBES: 

Blizzard 1220/4. Pris 500,- 

Commodore 1960 MultiScan monitor 

AmosPro. Pris 100,- 

def. (Helst med def. billedror). Max: 

Teddy Carlsen, 86 61 04 24 

150,- 

teddyc@adr.dk 

Michael, 28 24 61 43 

Det vilde tilbud! 

Al200 i Towerhawkll m. 7 ZorroII 

michael.andreasen@909mail.dk 

En A3000/A4000 

slots 

Bjarne, 54 71 51 35 

Blizzard 1260 

Cybervision 64/3D 

CD-32, Psycho Killer. 

Prelude 16-Bit Lydkort 

Jan, 59 27 89 91 



JSJÆSTE NUMMER 


I næste nummer vil vi - om alt går vel - kunne byde på: 

• REBOL - Del 2 

• Can you IMAGINE that? - Del 14 

• Selector 8 - Verdens bedste program-launcher? 

• Teknik & Elektronik - Byg din egen scandoubler 

• Candy Factory Pro - Lav dine egne tekst-effekter 

• CyberGfx 4 - Opfølgning på grafiksystemet 

Derudover selvfølgelig vores faste artikler som Kort Nyt, 
Post-kassen osv. 

Og husk at hvis I har noget at sælge eller noget I ønsker 
at købe, ja, så er I også velkomne til at skrive til vores Køb- 
salg-bytte-rubrik - bare husk reglerne...! 

Vi modtager også gerne artikler fra jer hvis I har noget I 
vil dele med andre, f.eks. hvis I har et spil I er helt vilde 
med, et program I synes er specielt godt eller har 
gode/dårlige erfaringer med eller måske noget helt syvende 
- bare det er Amiga-relateret... 



I AA 9/98 kiggede vi på programmet candy Factory. 
Næste gang kommer turen til Candy Factory Pro. 


PA GENSYN D. 18. FEBRUAR!!! 

Abonner på Amiga Advis: 

Amiga Advis sælges i en række kioske 


Gamle numref 

Mangler du nogle af 


igere numre af Amiga 


have dit Amiga Advis 
døren hver måned, 
lu sparer nogle kroner, så 
Ibonnere på Amiga Advis 


Nr. 1/98-4/98 (, 
MW7»mi97 


ermat) koster kr.26,- pr. stk. 
format) koster kr.20,- pr. stk 
Drmat) koster kr.20,- pr. stk. 
prrnat) koster kr.10,- pr. stk. 


Priser: 
Løssalg 
jg'Numré 
| Numre 
12 Numre 


Kr. 29.95 
Kr. 81,00 (=kr.J 
Kr. 156,00 (—kr. 
Kr. 312,00 (=krJ 


køb af i 
som er 
Køb f.e 


Hvorcftn betaler man sa? 


ied nedenstående adrt 
er (f.eks. 6 nummer af 
ieret på Amiga Advis, ? 


I giro-nr, t sit eget navn og 
nr. 6/98) samt det 
m også angive sit 


Ahiinet-abonnentordnmgen 

Efter Amiga Soft stoppede har Amiga Advis overtaget Afjfet-oréningen. Vi vil så kore; denne 
videre, dog med den ændring at det forgår som en aboh^Ptenbordning i stil med den måde man 

Aininet-cd’erneltdkommer ca. den 15. i hver anden måriiÉj med start i februar, dvs. Aminet 29 i 
februar, nr. SC ^K fii. nr. 31 i Juni, nr. 32 i august, nr. 33 i oktober og nr. 34 i december. 

Man indbetaler så forud, idet der kun bliver bestilt det aktuelle antal. 

For at sikre en Hurtig ankomst til slutbrugeren er den sidste frist for indbetalingemaf Aminet 29 
den 1/2-99, idet vi så k^jjjrtage bestillingen den 8/2 for at sikkre os at være forest i køen når de 


Tidsfrister: 

Arqjaet 29 i februar, frist dat) 1/2-99 
Am^tiJO i april, frist den 1/4-99 
Aminet 31 i juni, frist deri 1/6-99 
Aminet 32 i august, frist den 2/8-99 
Aminet 33 . oktober, frist den 1/10-99 
Aminet 34 i december, frist den 1/12-99 


Amiga Advis 
Jernbanevej 47 
4450 Jyderup 
Tlf. 59 27 89 91 
Giro 298-1599 


Indbetalingen sker på samme måde som 
hvis man vil abonnere på. Amiga Advis, og 
ordningen er kun omfattet enkelt-cd'erne 

Originalt Amiga motherboard, AmigaOS 3.1 
603e+ 160mHz PPC/040 25mHz CISC 
3,2GB IDE-HD og 24\ CD-ROM Drev 
32MB EDO-RAM 

